cyanic-selkie/wikianc huggingface dataset:
แอลัน วอล์กเกอร์
แอลัน โอลาฟ วอล์กเกอร์ (Alan Olav Walker) เป็นดีเจและโปรดิวเซอร์เพลงชาวนอร์เวย์ เขาเป็นที่รู้จักกันมากที่สุดในซิงเกิลปี ค.ศ. 2015 "เฟเดด" (Faded) ซึ่งได้รับการรับรองระดับแพลตตินั่มกว่า 10 ประเทศ เขาติดอันดับที่ 36 ในชาร์ต 100 ดีเจยอดเยี่ยมของดีเจแม็ก (DJ Mag) ในปี ค.ศ. 2018 ซึ่งเป็นการร่วงลงมา 19 อันดับจากปีที่แล้ว
2016: การแสดงสด "ซิงมีทูสลีป" และ "อโลน"
วันที่ 27 กุมภาพันธ์, วอร์กเกอร์ได้แสดงสดครั้งแรกที่ Winter X Games ใน ออสโล โดยเขาได้แสดงสดไปทั้งสิ้น 15 เพลง รวมทั้งเพลง "เฟเดด" ร่วมกับนักร้องรับเชิญ Iselin Solheim.
วันที่ 7 เมษายน วอร์กเกอร์ ได้ร่วมงานกับนักร้องชาวสวีเดน Zara Larsson ที่งาน Echo Awards ในประเทศเยอรมณี ทั้งคู่ได้ร่วมแสดงเพลงของตนเอง คือ "เฟเดด" และ "เนเวอร์ ฟอร์เก็ท ยู". สี่สัปดาห์ก่อนหน้านั้น เพลงของเขาได้ติดอันดับ 1 ของ NRJ Euro Hot 30 เป็นครั้งงแรก ซี่งที่ผ่านมา มีศิลปินชาวนอร์เวย์เพียงคนเดียว ที่เคยติดอันดับชาร์ตนี้คือ ไคโก
2017: "ไทร์เอ็ด", "เดอะสเปกเทอร์" และ "ออลล์ฟอลส์ดาวน์"
วันที่ 9 มิถุนายน เขาได้ปล่อยเพลงที่เขาได้ร่วมงานกับ Dane Alex Skrindo "สกาย" (Sky) ในอัลบัม Insomniac Records Presents: EDC Las Vegas 2017. มิวสิควิดิโอเพลงนี้มีผู้เข้าชมมากกว่า 36 ล้านครั้งบน ยูทูบ
แท่งควบคุม
หลักการการทำงาน
แท่งควบคุมมักจะถูกใช้ในชุดก้านควบคุม (ปกติมี 20 แท่งสำหรับชุด PWR เพื่อการค้า) มันจะถูกเสียบเข้าไปในท่อนำทางภายในขิ้นส่วนเชื้อเพลิง แท่งควบคุมจะถูกดึงออกหรือเสียบเข้าไปในแกนกลางของเครื่องปฏิกรณ์นิวเคลียร์เพื่อเพิ่มหรือลดกระแสนิวตรอนตามลำดับ ซึ่งจะกำหนดจำนวนนิวตรอนที่แยกออกจากอะตอมยูเรเนียมต่อไป ในการนี้จะส่งผลกระทบต่อพลังงานความร้อนและปริมาณของไอน้ำที่ใช้ผลิตกระแสไฟฟ้า นั่นก็คือปริมาณของกระแสไฟฟ้าที่จะสร้างขึ้น
แท่งควบคุมมักจะอยูในแนวตั้งภายในแกนกลาง ในเครื่องปฏิกรณ์แบบ PWRs มันจะถูกเสียบจากด้านบน ด้วยกลไกการขับเคลื่อนที่ติดตั้งอยู่เหนืออ่างความดัน (pressure vessel) ของเครื่องปฏิกรณ์ ในเครื่องปฏิกรณ์แบบ BWRs เนื่องจากความจำเป็นของตัวอบแห้งไอน้ำ (steam dryer) ที่จำเป็นต้องติดตั้งอยู่เหนือแกนกลาง แท่งควบคุมจึงถูกออกแบบให้ต้องสอดใส่จากด้านล่าง แท่งควบคุมจะถูกดึงออกจากแกนกลางบางส่วนเพื่อยอมให้เกิดปฏิกิริยานิวเคลียร์ลูกโซ่เกิดขึ้น จำนวนของแท่งควบคุมที่ต้องสอดใส่เข้าไปและระยะความลึกจะมีการเปลี่ยนแปลงเพื่อควบคุมการทำงาน ระยะเวลาปกติในการชัตดาวน์สำหรับเครื่องปฏิกรณ์ที่ทันสมัยเช่นเครื่องปฏิกรณ์แรงดันยุโรปหรือเครื่องปฏิกรณ์ขั้นสูง CANDU คือ 2 วินาทีสำหรับการลดลง 90% ของพลังงาน ซึ่งจะถูกจำกัดโดยความร้อนจากการสลายกัมมันตรังสี (decay heat)
นาคาเดีย
ชีวิตเริ่มต้น และอาชีพ
เธอเริ่มต้นอาชีพ ดีเจ อย่างเต็มตัวปลายปี พ.ศ. 2545 ด้วยการเล่นแสดงรอบเกาะสมุย เกาะพะงัน เกาะเต่า จังหวัดสุราษฏ์ธานี และในปี พ.ศ. 2546 นาคาเดียเธอได้กลับไปยุโรปอีกครั้งเธอทัวร์ดีเจครั้งแรกที่ประเทศเยอรมนี, ประเทศเนเธอร์แลน, ประเทศโปแลน, ประเทศอิตาลี, ประเทศฝรั่งเศส ฯลฯ ถึงทุกวันนี้เธอไปแสดงโชว์มาแล้วกว่า 70 ประเทศทั่วโลก เธอมุ่งหน้าทำงานอย่างหนัก และมุ่งมั่นตั้งใจเดินตามความฝันของเธอไปเรื่อยๆ
ราษฏรียราชธานีเกษตร
NCR มีประชากรรวม 46,069,000 และรดับการกลายเป็นเมืองที่ 62.6% นอกจากเมืองแล้ว ภายใน NCR ยังประกอบด้วยพื้นที่เสี่ยงทางธรรมชาติอย่างอรวัลลีริดจ์, ป่าไม้ และพื้นที่อนุรักษ์พันธุ์สัตว์ป่าและนก กลุ่มมเมืองเดลีและปริมณฑล (Delhi Extended Urban Agglomeration) ซึ่งเป็นส่วนหนึ่งของ NCR มี GDP ประมาณการอยู่ที่ $370 พันล้าน ต่อหัวในปี 2015–16
เวิร์ด (หน่วยสารสนเทศ)
บางครั้งเราอาจเห็นหน่วย สองเวิร์ด (Dword - Double word) และ สี่เวิร์ด (Qword - Quadruple word) ซึ่งมีขนาดเป็นสองเท่าและสี่เท่าของเวิร์ด ตามลำดับ ในการเขียนโปรแกรมบางภาษา เช่น ภาษาแอสเซมบลี ภาษาซี เป็นต้น
สายกวานถัง
สถานี
* <cite id=Proposed> โครงการ
วัดธรรมเสมา
ปูชนียวัตถุที่สำคัญของวัดคือ พระพุทธรูปโบราณศักดิ์สิทธิ์ องค์เจดีย์ศักดิ์สิทธิ์โบราณ ที่สร้างมาตั้งแต่สมัยกรุงศรีอยุธยา ทางวัดยังมีประเพณีก่อพระเจดีย์ทรายกลบธาตุ เป็นประเพณีอันเก่าแก่ของชาวเมืองเพชรบูรณ์ที่ได้จัดให้มีขึ้นทุกปีในวันแรม 14 ค่ำ เดือน 4 ของทุกปี ซึ่งตรงกับวันตรุษไทยและเพื่อทำบุญอุทิศให้กับบรรพบุรุษผู้ล่วงลับ
ประชากรศาสตร์ลาว
กลุ่มชาติพันธุ์
ใน พ.ศ. 2538 รัฐบาลของลาวระบุว่ามีกลุ่มชาติพันธุ์ทั้งสิ้น 149 กลุ่ม โดยเป็นเชื้อชาติหลักๆ 47 กลุ่ม รัฐบาลลาวจะใช้คำว่าชนชาติส่วนน้อยในการกล่าวถึงกลุ่มชาติพันธุ์อื่นที่ไม่ใช่ลาว แต่จะไม่ใช้คำว่าชนพื้นเมือง มีการใช้ภาษาต่างกันถึง 82 ภาษา กลุ่มที่สำคัญได้แก่ ลาว 55% ชาวขมุ 11% ชาวม้ง 8% ชาวเวียดนาม2% กลุ่มอื่นๆ 26% (พ.ศ. 2548)
สายสมร
เนื้อเพลง "สายสมร" โดยพระเจ้าบรมวงศ์เธอ กรมพระนราธิปประพันธ์พงศ์ ทรงถอดเอาไว้ ความว่า
ธีรเทพ วิโนทัย
บีอีซี เทโรศาสน (2)
ในปี พ.ศ. 2554 ได้รับเลือกให้เป็นกัปตันทีมสโมสรฟุตบอลบีอีซี เทโรศาสน ในตอนแรกพาทีมที่ตกไปอันดับที่ 9 ในฤดูกาลที่แล้ว กลับมาทำผลงานได้ดีในฤดูกาลนี้ โดยขึ้นไปสูงสุดอันดับที่ 2 ของตาราง ยิงในลีกไปถึง 3 ประตู แต่ต้องมาประสบปัญหาบาดเจ็บกระดูกหน้าแข้งซ้ายร้าวจนต้องหยุดพักไปหลายนัดในฤดูกาลนี้ และยิงในลีกได้ 6 ประตูหลังจบฤดูกาล 2554
ซัมซุง กาแลคซี โน้ต 5
ซัมซุง กาแลคซี โน้ต 5 (Samsung Galaxy Note 5) คือสมาร์ตโฟนระบบจอสัมผัสและแท็บเล็ตคอมพิวเตอร์ ที่พัฒนาโดยซัมซุง อิเล็กทรอนิกส์ ซึ่งเป็นรุ่นที่ต่อมาจากรุ่นซัมซุง กาแลคซี โน้ต 4 โดยเปิดตัวเมื่อวันที่ 13 สิงหาคม พ.ศ. 2558 โดยมาพร้อมกับระบบปฏิบัติการแอนดรอยด์ เวอร์ชัน 5.1 "โลลิป๊อป"(Lollipop) เป็นมาตรฐาน
ฟีฟ่าคอนเฟเดอเรชันส์คัพ 2009 นัดชิงชนะเลิศ
สรุป
บราซิล ไล่ขึ้นมาเป็น 2–1 ในนาทีแรกของครึ่งเวลาหลังจาก ลูอีส ฟาเบียนู ตะหวัดบอลทำทำประตูในกรอบเขตโทษ, ในนาทีที่ 60 กาก้า โหม่งบอลผ่านเส้นประตู แต่ทิม ฮาวเวิร์ด สามารถปัดออกไปได้ โดยทีมงานผู้ตัดสินตัดสินไม่ให้ประตูดังกล่าว โดยภาพช้าแสดงให้เห็นว่าบอลข้ามเส้นไปแล้วทั้งใบ ก่อนที่ บราซิล จะได้ประตูตีเสมอได้ในนาทีที่ 74 จากฟาเบียนู ที่ยิงซ้ำลูกบอลที่ชนคานออกมาจากลูกโกม่งของกาก้า ในนาทีที่ 84 เอลาโน เปิดเตะมุมให้กับ ลูซิอู ยิงเข้าประตูทำให้บราซิลแซงเอาชนะไปได้ด้วยคะแนน 2–3
พรีเมียร์ลีก ฤดูกาล 2014–15
นอกจากนี้แล้ว พรีเมียร์ลีกฤดูกาลนี้ยังทำสถิติมูลค่าการซื้อขายนักฟุตบอลในแต่ละทีมต่าง ๆ สูงมากเป็นประวัติการณ์ โดยเพียงแค่ในการซื้อขายรอบแรก (ก่อนถึงวันที่ 1 กันยายน ค.ศ. 2014 เวลา 22.00 น. ตามเวลามาตรฐานกรีนิช) โดยมีมูลค่ารวมกันถึง 835 ล้านปอนด์ ซึ่งนอกจากจะทำลายสถิติสูงสุดของการซื้อขายรอบแรกที่เคยทำไว้เมื่อฤดูกาลก่อน คือ 630 ล้านปอนด์ เพียงเฉพาะยอดการซื้อขายเฉพาะแค่รอบแรกครั้งนี้ ยังมากกว่าสถิติซื้อขายทั้ง 2 รอบของฤดูกาลก่อนที่สูงสุดในประวัติศาสตร์ คือ  760 ล้านปอนด์ อีกด้วย โดยทีมที่ทำสถิติซื้อตัวนักฟุตบอลสูงสุด คือ แมนเชสเตอร์ยูไนเต็ด ในราคาเกือบ 150 ล้านปอนด์ อีกทั้งแมนเชสเตอร์ยูไนเต็ดได้ซื้อตัวอังเคล ดี มารีอา นักฟุตบอลชาวอาร์เจนตินามาจากเรอัลมาดริดในลาลิกาของสเปน ด้วยค่าตัวเกือบถึง 60 ล้านปอนด์ นับว่าเป็นสถิติสูงสุดของการซื้อขายตัวนักฟุตบอลของวงการฟุตบอลอังกฤษ นอกจากนี้แล้วภาพโดยรวมยังถือว่า ใช้จำนวนเงินซื้อขายนักฟุตบอลแพงกว่าลีกอื่น ๆ ในทวีปยุโรปด้วยกัน (เช่น ลาลิกาของสเปน หรือเซเรียอาของอิตาลี) ถึงเกือบเท่าตัว
ผลการแข่งขัน เชลซี เป็นทีมที่ได้แชมป์ไป นับเป็นการครองตำแหน่งแชมป์เป็นสมัยที่ 5 โดยได้แชมป์ตั้งแต่การแข่งขัดนัดที่ 35 ซึ่งยังไม่จบฤดูกาล เนื่องจากทีมที่อยู่ตารางคะแนนอันดับ 2 และ 3 คือ แมนเชสเตอร์ซิตี และอาร์เซนอล ไม่สามารถทำคะแนนไล่ทันได้แล้ว โดยเชลซีเป็นฝ่ายเอาชนะ คริสตัลพาเลซ ไปได้ 1-0 ที่สนามสแตมฟอร์ดบริดจ์ จากซ้ำลูกจุดโทษของเอแดน อาซาร์ ในช่วงทดเวลาบาดเจ็บครึ่งแรก นอกจากนี้แล้วเชลซียังสร้างประวัติศาสตร์หน้าใหม่ คือ เป็นทีมที่ขึ้นนำในตารางคะแนนตั้งแต่เริ่มเปิดฤดูกาล จนถึงจบ โดยที่ไม่มีทีมใดสามารถแซงขึ้นนำได้
จินา โอสถศิลป์
จินา โอสถศิลป์ (Jina Osothsilp) เป็นผู้บริหารสร้างภาพยนตร์ชาวไทย เธอรับตำแหน่งซีอีโอของ จีดีเอช หนึ่งในสตูดิโอผู้สร้างภาพยนตร์ที่ใหญ่ที่สุดของไทย ซึ่งก่อนหน้านั้นคือ จีเอ็มเอ็มไทหับ หรือ จีทีเอช. จินาจบการศึกษาจาก คณะนิเทศศาสตร์ จุฬาลงกรณ์มหาวิทยาลัย, และเริ่มต้นการทำงานในธุรกิจโฆษณา. เธอเข้าร่วมงานใน หับ โห้ หิ้น บางกอก บริษัทโปรดักชั่นของ จิระ มะลิกุล ในปี พ.ศ. 2534, และช่วยก่อตั้ง จีทีเอช บริษัทร่วมทุนระหว่าง หับ โห้ หิ้น, จีเอ็มเอ็ม พิคเจอร์ และ ไท เอ็นเตอร์เทนเมนต์, ในปี พ.ศ. 2546.
การจัดการทาลัสซีเมีย
ผลข้างเคียง
มีหลักฐานแล้วด้วยว่าการใช้ยา deferoxamine ร่วมกับ deferiprone เพิ่มประสิทธิภาพของกระบวนการคีเลชันโดยเพิ่มการขับเหล็กออกถึงสองเท่า
การใช้ยาและฤทธิ์
ประโยชน์สำคัญอีกอย่างของการใช้ deferasirox แทน desferoxamine ก็คือ งานวิจัยเบื้องต้นไม่พบว่า ยามีผลสำคัญต่อการเจริญเติบโตของคนไข้เด็ก งานศึกษาปี 2554 พบว่า เด็กที่รักษาเติบโตได้เกือบปกติตลอดระยะ 5 ปีช่วงงานศึกษา
โครงสร้าง
indicaxanthin เป็นสีที่ทำมาจากผลของต้นกระบองเพชร และสามารถใช้เป็นสารต้านอนุมูลอิสระ การเสริม indicaxanthin พบว่ามีผลป้องกันเม็ดเลือดแดงต่อคนที่มีทาลัสซีเมียแบบบีตา สารมีโครงสร้างคล้ายกับกรดอะมิโนและชอบทั้งน้ำและลิพิด (amphiphilic) คือ มันสามารถยึดกับโครงสร้างที่เป็นหัวขั้ว (polar head groups) ของเยื่อหุ้มเซลล์ผ่านปฏิสัมพันธ์ทางไฟฟ้า แต่ก็สามารถดูดซับ (adsorption) เข้าไปในลิพิดของเซลล์ได้อีกด้วย เมื่อใส่ indicaxanthin กับเลือดในหลอดของคนไข้ทาลัสซีเมีย ก็พบว่า เซลล์เม็ดเลือดแดงจะเริ่มสะสม indicaxanthin ภายในเซลล์
การขาดโฟเลต
ความซึมเศร้า
มีงานศึกษาหลายงานที่พบระดับโฟเลตและวิตามินบี12 ที่ต่ำในคนไข้โรคซึมเศร้า นอกจากนั้นแล้ว งานศึกษาบางงานยังแสดงว่า การมีระดับโฟเลตต่ำทำให้รักษาด้วยยาแก้ซึมเศร้าได้ไม่ดี และมีงานอื่นที่แสดงว่า การมีวิตามินบี12 สูงสัมพันธ์กับผลการรักษาที่ดีกว่า ดังนั้น การได้วิตามินทั้งสองอย่างนี้เพียงพอไม่ใช่ช่วยลดโอกาสเสี่ยงต่อโรคซึมเศร้าเท่านั้น แต่ยังช่วยบำบัดโรคเมื่อรักษาด้วยยาแก้ซึมเศร้าด้วย
หมู่เกาะโองาซาวาระ
เนื่องจากหมู่เกาะโองาซาวาระแทบไม่ค่อยได้ติดต่อกับทวีปภายนอก พืชพันธุ์และสัตว์ในแถบนี้จึงมีลักษณะเฉพาะตัวและความแตกต่างในด้านกระบวนการวิวัฒนาการ หมู่เกาะโองาซาวาระมีฉายาว่า "กาลาปาโกสแห่งตะวันออก"
การเดินทางมายังหมู่เกาะโองาซาวาระนั้นมีเส้นทางเดียว คือทางเรือ สาย โองาซาวารามารุ จากท่าเรือโตเกียว และใช้เวลาเดินทางราว 25.5 ชั่วโมง (ในสภาพอากาศปลอดโปร่ง) มีเรือออกประมาณ 4-5 เที่ยวต่อเดือน
มามาดู ซาโก
ฤดูกาล 2013-14
ในวันที่ 16 กันยายน ค.ศ. 2013 ซาโกลงสนามนัดแรกให้กับ ลิเวอร์พูล ในนัดที่ ลิเวอร์พูล เสมอกับ สวอนซีซิตี ที่ลิเบอร์ตีสเตเดียม 2-2 ต่อมา ในวันที่ 7 ธันวาคม ค.ศ. 2013 ซาโกทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 4-1 ซาโกลงสนามทั้งหมด 19 นัด เป็นผู้เล่นที่มีส่วนสำคัญช่วยทีมลุ้นแชมป์พรีเมียร์ลีกจนถึงนัดสุดท้ายของฤดูกาลช่วยให้ ลิเวอร์พูล ได้อันดับ 2 ของตาราง
โรงเรียนเศรษฐบุตรบำเพ็ญ
ประวัติ
ต่อมาเมื่อจำนวนนักเรียนมีมากขึ้นทุกปี บริเวณโรงเรียนจึงไม่เพียงพอที่จะก่อสร้างอาคารเพิ่มขึ้นได้อีก คุณหญิงสิน ภักดีนรเศรษฐ (ภรรยาของพระยาภักดีนรเศรษฐ (เลิศ เศรษฐบุตร)) ผู้อุปการะโรงเรียนเศรษฐบุตรบำเพ็ญ จึงได้จัดหาที่ดินเพื่อปลูกสร้างอาคารหลังใหม่ขึ้นใน พ.ศ. 2493 โดยเป็นที่ดินจำนวน 32 ไร่ 2 งาน 97 ตารางวา อยู่ริมถนนรามอินทรา ห่างจากโรงเรียนเดิมประมาณ 2 กิโลเมตร ซึ่งเป็นที่ตั้งของโรงเรียนเศรษฐบุตรบำเพ็ญในปัจจุบัน
สถานที่ภายในโรงเรียน
โรงเรียนเศรษฐบุตรบำเพ็ญมีอาคารเรียน 8 หลัง โรงอาหาร 2 หลัง หอประชุม 1 หลัง และสถานที่ต่างๆ ดังนี้
สถานีลาดพร้าว
ที่ตั้ง
ในช่วงแรกที่รถไฟฟ้ามหานครเปิดให้บริการ ผู้โดยสารส่วนมากมักสับสนระหว่างสถานีลาดพร้าวกับสถานีพหลโยธิน ที่อยู่บริเวณปากทางลาดพร้าว อันเป็นที่ตั้งของศูนย์การค้าเซ็นทรัล ลาดพร้าว ซึ่งผู้โดยสารคุ้นเคยกันดีอยู่แล้ว บางส่วนอาจเห็นว่าบริเวณห้าแยกลาดพร้าวมีความโดดเด่นเป็นจุดหมายตา และน่าจะเหมาะสมสำหรับชื่อสถานีลาดพร้าวมากกว่า ดังนั้นจึงมีผู้โดยสารส่วนหนึ่งที่ต้องการเดินทางไปห้างเซ็นทรัลลาดพร้าว แต่ลงรถผิดที่สถานีลาดพร้าว ทำให้เจ้าหน้าที่ทั้งบนขบวนรถและในสถานีลาดพร้าวจำเป็นต้องประกาศเตือนให้ผู้โดยสารต้องลงรถที่สถานีพหลโยธินให้ถูกต้อง หากต้องการเดินทางไปยังเซ็นทรัลลาดพร้าว
ฟีบี บริดเจอรส์
ฟีบี บริดเจอรส์ (Phoebe Bridgers; เกิด 17 สิงหาคม 2537 ) เป็นนักร้องนักแต่งเพลงชาวอเมริกัน จากลอสแอนเจลิส สหรัฐ เธอได้ทำและออกสตูดิโออัลบั้มแรกในชื่อ สเตรนเจอร์อินดิแอลป์ (2560), ตามด้วย พันนิชเชอร์ (2563), ที่ทำให้บริดเจอรส์ได้รับการยกย่องอย่างกว้างขวาง และได้รับการเสนอชื่อเข้าชิงรางวัลแกรมมี ในสาขาศิลปินหน้าใหม่ยอดเยี่ยม.
จางเยี่ยต้าหวาง
จางเยี่ยต้าหวาง อยู่ในวงศ์ Polygonaceae เป็นไม้ล้มลุกขนาดใหญ่ รากและเหง้าอ้วนสั้น ลำต้นอ้วนสั้น กลวง เปลือกต้นเป็นร่องตามยาว มีขนสีขาว ข้อพองออก ดอกช่อ ดอกย่อยขนาดเล็ก สีแดงอมม่วง น้อยมากที่จะเป็นสีขาวอมเหลือง ผลแห้งเมล็ดล่อน เมล็ดรูปไข่กว้าง สีน้ำตาลดำ พบในจีนที่มณฑลกานซู หูเป่ย์ ชิงไห่ ชานซี เสฉวน ยูนนาน ทิเบต และมองโกเลียใน ในจีนและรัสเซียปลูกเพื่อใช้เป็นยา
ปทุมรัตน์ วรมาลี
ชีวิตส่วนตัว สมรสกับเจมส์ เบอร์เกอร์ มีลูกด้วยกัน 3 คน คนโตเป็นลูกสาวชื่อ น้องเฮลี่ ต่อมามีลูกชายอีกสองคนคือ น้องจาวา และน้องไรคาร์ด
อิฐมวลเบา
อิฐมวลเบา ถูกผลิตขึ้นจากวัตถุดิบ ได้แก่ ปูนซีเมนต์ปอร์ตแลนด์คุณภาพสูง,ทรายบดละเอียด ,ปูนขาว ,ยิปซั่ม ,ผงอะลูมิเนียม และน้ำสะอาด วัตถุดิบทั้งหมดจะถูกผสมเข้าด้วยกันอยู่ในรูปแบบของเหลว เกิดปฏิกิริยาทางเคมีของส่วนผสม ทำให้เกิดฟองอากาศเล็กๆ มากมาย กระจายตัวกันอย่างสม่ำเสมอในเนื้อคอนกรีตมวลเบา แต่ไม่เชื่อมต่อกัน (Unconecting Voids) ฟองอากาศเหล่านี้ทำให้มีน้ำหนักเบาและเป็นฉนวนกันความร้อนที่ดีเยี่ยม หลังจากนั้นคอนกรีตที่ยังไม่แข็งตัวเต็มที่จะถูกตัดแบ่งตามขนาดของบล็อกที่ต้องการ แล้วเก็บบ่มไว้ระยะเวลาหนึ่ง จึงนำเข้าอบด้วยไอน้ำที่มีอุณหภูมิ และแรงดันสูง (Autoclaved Method) เป็นเวลานาน บล็อกจึงเกิดเป็นผลึก Calcium silicate hydrate  ที่มีความแข็งแรงสูง พร้อมนำไปใช้งาน
เอเซกิเอล ลาเบซิ
เอเซกิเอล อิบัน ลาเบซิ (Ezequiel Iván Lavezzi) เกิดเมื่อวันที่ 3 พฤษภาคม ค.ศ. 1985 เป็นอดีตนักฟุตบอลชาวอาร์เจนตินา เคยเล่นฟุตบอลให้กับสโมสรฟุตบอลปารีแซ็ง-แฌร์แม็งในลีกเอิง ลงเล่นในตำแหน่งกองหน้าและปีก
วรรณคดีกัมพูชา
ศิลาจารึก
วรรณกรรมภาษาเขมรในยุคแรกๆ ปรากฏในรูปศิลาจารึก ปรากฏตั้งแต่สมัยฟูนัน ส่วนใหญ่เป็นเรื่องราวทางศาสนา เช่น คำอุทิศต่างๆ และกิจการในพระราชวัง
หน่วยไทย
หน่วยไทย เป็นหลักในการวัดความยาว น้ำหนัก พื้นที่ ปริมาตร ในประเทศไทย ซึ่งมีการวัดความยาวมาแต่สมัยก่อน ประเทศไทยได้มีการปรับเปลี่ยนมาใช้ หน่วยเอสไอ เป็นมาตรฐานตั้งแต่วันที่ 17 ธันวาคม พ.ศ. 2466 แต่ปัจจุบันยังคงมีการใช้หน่วยไทยในบางหน่วย
วรรณคดีกัมพูชา
ยุคเขมรแดงและหลังจากนั้น
ในยุคกัมพูชาประชาธิปไตย พ.ศ. 2518 – 2520 ปัญญาชนส่วนใหญ่ถูกบังคับให้ออกไปสู่ชนบท บ้างถูกฆ่าเพราะมีภูมิหลังเป็นปัญญาชน. หรือไม่ก็หลบหนีออกนอกประเทศ วรรณกรรมพื้นบ้านถูกทำลายล้าง เมื่อ พล พตพ่ายแพ้และมีการจัดตั้งสาธารณรัฐประชาชนกัมพูชาขึ้นแทน ได้มีการฟื้นฟูพุทธศาสนาและวรรณกรรมขึ้นใหม่ แต่การฟื้นฟูวรรณกรรมก็ต้องอยู่ภายใต้แนวคิดสังคมนิยม นิยมโซเวียตและนิยมเวียดนามจนกระทั่งการเปลี่ยนผ่านเข้าสู่ยุคของรัฐกัมพูชา
สงครามเชียงใหม่ พ.ศ. 2317
ล้านนาภายใต้การปกครองของพม่า
การเสื่อมอำนาจของพม่าในยุดท้ายของราชวงศ์ตองอูทำให้หัวเมืองล้านนาสามารถแยกตัวเป็นอิสระจากพม่าได้ แต่หัวเมืองล้านนาได้แตกแยกออกเป็นเมืองต่าง ๆ ได้แก่เชียงใหม่ ลำปาง ลำพูน แพร่ น่าน ต่างเมืองต่างเป็นอิสระต่อกันไม่ขึ้นแก่กัน เจ้าองค์คำครองเมืองเชียงใหม่อยู่ 32 ปี จนถึงแก่พิราลัยในพ.ศ. 2302 พระโอรสคือเจ้าองค์จันทร์ขึ้นเป็นกษัตริย์เชียงใหม่ต่อมา เจ้าองค์จันทร์อยู่ในราชสมบัติได้สองปี ในพ.ศ. 2304 เจ้าปัดซึ่งเป็นอนุชาของเจ้าจันทร์ชิงราชสมบัติจากเจ้าจันทร์ แล้วยกราชสมบัติให้เจ้าขี้หุดอธิการวัดดวงดีเป็นกษัตริย์เชียงใหม่แทน ปีต่อมาพ.ศ. 2305 พระเจ้ามังลอกแห่งพม่าราชวงศ์คองบองส่งแม่ทัพพม่าโป่อภัยคามณี (Abaya Kamani) ยกทัพพม่าจำนวน 7,500 คนมาตีเมืองเชียงใหม่ ล้อมเมืองเชียงใหม่อยู่เจ็ดเดือนพม่าสามารถยึดเมืองเชียงใหม่ได้ในเดือนสิงหาคมพ.ศ. 2306 พม่านำตัวเจ้าจันทร์พร้อมทั้งวงศ์เจ้าเชียงใหม่และกวาดต้อนชาวเชียงใหม่จำนวนมากไปพม่า พระเจ้ามังระทรงแต่งตั้งอภัยคามณีให้เป็นเจ้าเมืองเชียงใหม่ เมืองเชียงใหม่จึงกลับไปอยู่ภายใต้การปกครองของพม่าอีกครั้งในยุคราชวงศ์คองบอง ในพ.ศ. 2308 บรรดาหัวเมืองล้านนานำโดยลำพูนกบฏขึ้นต่อพม่า จนพม่าอภัยคามณีต้องใช้กำลังปราบปราม จากนั้นพม่าจึงใช้ล้านนาเป็นฐานในการโจมตีอยุธยานำไปสู่การเสียกรุงศรีอยุธยาครั้งที่สองในพ.ศ. 2310
ความขัดแย้งระหว่างโป่มะยุง่วนและพระยาจ่าบ้าน
ในพ.ศ. 2315 พระเจ้าศิริบุญสารแห่งเวียงจันทน์ ซึ่งในขณะนั้นเป็นประเทศราชของพม่า ทูลพระเจ้ามังระว่าฝ่ายสยามหลังจากที่กรุงศรีอยุธยาแตกสลายพ่ายแพ้ให้แก่พม่านั้น กลับตั้งตัวฟื้นฟูขึ้นมาได้อีกภายใต้การนำของพระยาตากและตั้งราชธานีใหม่ที่บางกอก พระเจ้ามังระมีพระราชดำริว่าหากปล่อยให้สยามฟื้นฟูขึ้นเป็นปึกแผ่นขึ้นมาจะเป็นภัยอันตรายในอนาคต สมควรที่จะจัดทัพพม่าเข้าไปปราบสยามให้ราบคาบอีกครั้ง พระเจ้ามังระมีพระราชโองการให้เนเมียวสีหบดีหรือโปสุพลายกทัพไปเชียงใหม่ล้านนา เพื่อเตรียมทัพสำหรับเข้าโจมตีกรุงธนบุรี ในเวลานั้นเนเมียวสีหบดียกทัพไปหลวงพระบาง พระยาจ่าบ้านเข้าหาเนเมียวสีหบดี เมื่อเนเมียวสีหบดียกทัพกลับเชียงใหม่ โป่มะยุง่วนเรียกร้องให้เนเมียวสีหบดีส่งตัวพระยาจ่าบ้านมาให้โป่มะยุง่วนลงโทษ แต่เนเมียวสีหบดีไม่ทำตามและปกป้องพระยาจ่าบ้าน ทำให้เกิดความขัดแย้งระหว่างเนเมียวสีหบดีและโป่มะยุง่วน
สงครามตีเมืองเชียงใหม่
ฝ่ายเมืองลำปาง พระยากาวิละและพี่น้องรวมกันเจ็ดคนคิดออกอุบายกำจัดพม่าออกไปจากเมืองลำปาง พระยากาวิละให้พระยาคำโสมแสร้งยกทัพออกไปตั้งรับฝ่ายไทย เหลือกองกำลังพม่ารักษาเมืองลำปางอยู่จำนวนหนึ่ง พระยากาวิละยกกองกำลังเข้าสังหารทหารพม่าในเมืองลำปาง ทหาารพม่าจากลำปางหลบหนีไปฟ้องพระยาคำโสม พระยาคำโสมจึงว่าพระยากาวิละเป็นกบฏต่อพม่า เป็นความคิดของพระยากาวิละคนเดียวพี่น้องคนอื่นไม่เกี่ยวข้อง บรรดาทหารพม่าไม่เชื่อนำความไปแจ้งแก่โป่มะยุง่วนที่เมืองเชียงใหม่ โป่มะยุง่วนตระหนักว่าพระยากาวิละและพี่น้องเมืองลำปางเป็นกบฏต่อพม่า จึงจับกุมเจ้าชายแก้วบิดาของพระยากาวิละที่เชียงใหม่จำคุกไว้ พระยาคำโสมจึงรีบมีหนังสือถึงโป่มะยุง่วน กล่าวว่าพระยากาวิละเป็นกบฏคนเดียวคนอื่่นไม่เกี่ยวข้อง โป่มะยุง่วนตอบว่าจะยังไม่ประหารเจ้าชายแก้วแต่จำคุกไว้รอสอบสวน
การล้อมเมืองเชียงใหม่
พระยากำแหงวิชิตที่เมืองตากส่งพระราชฤทธานนท์มากราบทูลที่ลำพูนว่า นายสุวรรณเทวะกับทามุมวยหัวหน้าชาวมอญ สู้รบกับพม่าหลบหนีเข้ามาทางบ้านนาเกาะดอกเหล็ก มีพระราชโองการให้พระเจ้าหลานเธอเจ้ารามลักษณ์ยกทัพกลับมา แล้วให้พระยากำแหงวิชิตแบ่งกำลังจากเมืองตากยกไปรักษาที่บ้านนาเกาะดอกเหล็กแทน
เกลี้ยกล่อมเมืองน่าน
ในระหว่างการล้อมเมืองเชียงใหม่นั้น เจ้าน้อยวิธูรแห่งเมืองน่านอยู่ภายในเมืองเชียงใหม่ เมื่อฝ่ายธนบุรีได้เมืองเชียงใหม่แล้ว เจ้าพระยาจักรีได้เกลี้ยกล่อมเมืองน่าน ให้เข้าสวามิภักดิ์ต่อสยาม ฝ่ายธนบุรีตั้งให้เจ้าน้อยวิธูรเป็นเจ้าเมืองน่านในเดือนกุมภาพันธ์ พ.ศ. 2318 เจ้าหนานมโนเจ้าเมืองน่านองค์เดิมจึงสละราชสมบัติให้เจ้าน้อยวิธูรมาเป็นเจ้าเมืองน่านแทนตามการแต่งตั้งจากธนบุรี เมื่อเจ้าพระยาจักรียกทัพลงไปที่ศึกบางแก้วได้นำขุนนางเมืองน่านไปเข้าเฝ้าฯด้วย อีกสองเดือนต่อมา ในเดือนเมษายน พ.ศ. 2318 ฝ่ายพม่าที่เมืองเชียงแสนเมื่อทราบว่าเมืองน่านหันไปขึ้นกับธนบุรีแล้ว จึงยกทัพลงมาโจมตีเมืองน่านผ่านทางปากงาว เจ้าน้อยวิธูรพาชาวเมืองน่านอพยพหนีพม่าลงมาอยู่ที่ท่าปลา แล้วยกทัพขึ้นไปรบพม่าสามารถขับไล่พม่ากลับไปได้ เจ้าน้อยวิธูร พร้อมทั้งบิดาคือเจ้าอริยวงษ์ นำชาวเมืองน่านไปลี้ภัยพม่าอยู่ที่บ้านนาพัง แล้วเจ้าน้อยวิธูรจึงเดินทางไปยังเมืองลำปางเพื่อขอความช่วยเหลือจากพระยากาวิละ
การทำเหมืองเหล็กสวีเดนระหว่างสงครามโลกครั้งที่สอง
เบื้องหลัง
ก่อนหน้าสงครามโลกครั้งที่สอง เยอรมนีสามารถผลิตแร่เหล็กได้เพียงหนึ่งในสี่ของปริมาณการบริโภคแร่เหล็กทั้งปี โดยส่วนที่เหลือจำเป็นต้องนำเข้าจากต่างประเทศ ในปี ค.ศ. 1940 การนำเข้าแร่เหล็กจากสวีเดน เช่นเดียวกันนอร์เวย์ คิดเป็นน้ำหนักกว่า 11,550,000 ตัน จากปริมาณแร่เหล็กที่เยอรมนีใช้ไปทั้งหมด 15,000,000 ตันในปีนั้น
ถนนเทพรักษ์
ประวัติ
ต่อมา โครงการถนนสายเชื่อมระหว่างถนนพหลโยธินกับถนนรัตนโกสินทร์สมโภชกลายเป็นหนึ่งในโครงการก่อสร้างถนนและอุโมงค์ทางลอด 16 โครงการของสำนักการโยธา กรุงเทพมหานคร ที่ถูกกรมสอบสวนคดีพิเศษเข้าสอบสวนเมื่อปี พ.ศ. 2549 หลังจากเกิดความไม่โปร่งใสในขั้นตอนการประมูลงานก่อสร้าง ทำให้กรุงเทพมหานครต้องยกเลิกการประมูลและชะลอโครงการไป จากนั้นจึงพิจารณาตั้งโครงการขึ้นมาใหม่และเปิดประมูลในช่วงปี พ.ศ. 2551 แม้จะได้ผู้ชนะการประมูลรายใหม่แล้ว แต่ขณะนั้นเป็นช่วงที่ราคาน้ำมันปรับตัวสูง ส่งผลให้ราคาวัสดุก่อสร้างปรับตัวสูงตามไปด้วย จึงมีการเจรจาต่อรองเรื่องราคางานระหว่างผู้รับเหมากับกรุงเทพมหานครยืดเยื้อเป็นเวลานาน กว่าผู้รับเหมาจะลงพื้นที่ก่อสร้างถนนได้จริงเวลาก็ล่วงมาจนถึงเดือนกรกฎาคม พ.ศ. 2553 โดยในครั้งแรกมีกำหนดแล้วเสร็จในปี พ.ศ. 2555 แต่ยังคงประสบปัญหาเรื่องการเวนคืนที่ดิน การรื้อย้ายระบบสาธารณูปโภค และอุทกภัยเมื่อปี พ.ศ. 2554 จึงต้องขยายเวลาก่อสร้างออกไปอีกเรื่อย ๆ ในที่สุดจึงแล้วเสร็จและสามารถเปิดการจราจรในวันที่ 23 ธันวาคม พ.ศ. 2558
ในวันที่ 31 พฤษภาคม พ.ศ. 2559 คณะกรรมการกลางตั้งชื่อถนน ตรอก ซอย วงเวียน ทางแยก คลอง สะพาน และสถานที่สำคัญในเขตกรุงเทพมหานคร ซึ่งประกอบด้วยรองปลัดกรุงเทพมหานคร ร่วมกับผู้แทนจากสำนักการโยธา สำนักการจราจรและขนส่ง สำนักการระบายน้ำ และสำนักงานเขตที่เกี่ยวข้องของกรุงเทพมหานคร รวมทั้งผู้แทนสำนักงานราชบัณฑิตยสภาและกรมศิลปากร ได้พิจารณาและอนุมัติให้ตั้งชื่อถนนสายเชื่อมระหว่างถนนพหลโยธินกับถนนสุขาภิบาล 5 (รัตนโกสินทร์สมโภชเดิม) อย่างเป็นทางการว่า "ถนนเทพรักษ์" ซึ่งมีความหมายว่า ถนนที่มีเทพยดาปกปักรักษาคุ้มครอง ทำให้ผู้ใช้ถนนดังกล่าวปลอดภัย
เลือกที่จะไม่เลือก
การวิพากษ์วิจารณ์
โครงการ "เลือกที่จะไม่เลือก" ถูกวิพากษ์วิจารณ์ว่าทำให้ประชาชน "รู้สึก" ว่าได้มีส่วนร่วมในการปกครอง แต่ไม่มีการศึกษาข้อมูลของผู้รับสมัครเลือกตั้ง ซึ่งทำให้เกิดความไม่สอดคล้องกับระบบประชาธิปไตย เนื่องจากประชาชนไม่ได้ทำอะไร
เพียรศักดิ์ นิสสัยสุข
เพียรศักดิ์ นิสสัยสุข เป็นอดีตสมาชิกสภาผู้แทนราษฎรจังหวัดสิงห์บุรี 5 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495
สโมสรฟุตบอลอยุธยา ยูไนเต็ด ในฤดูกาล 2563–2564
สถิติการลงสนามและการทำประตูของผู้เล่น
! colspan=12 style="background:#009; color:#FFD700; text-align:center"| ผู้เล่นที่ย้ายออกระหว่างฤดูกาล
สถานีสุทธิสาร
ที่ตั้ง
บริเวณโดยรอบสถานีสุทธิสารเป็นย่านที่พักอาศัยหนาแน่นใจกลางเมือง โดยมีถนนสุทธิสารวินิจฉัยเป็นเส้นทางหลักที่เชื่อมต่อกับถนนวิภาวดีรังสิต ในเขตดินแดง และเชื่อมต่อกับซอยลาดพร้าว 64 (ซอยเกตุนุติ) ไปยังชุมชนต่าง ๆ ที่กระจัดกระจายอยู่ตามโครงข่ายถนนซอยของถนนลาดพร้าว ในพื้นที่เขตห้วยขวางและวังทองหลาง
การจัดพื้นที่ในตัวสถานี
แบ่งเป็น 2 ชั้น ประกอบด้วย
ลุทการ์ทแห่งซัลทซ์เวเดิล
พระชนม์ชีพ
ลุทการ์ทเป็นธิดาในรีชาร์ดิส เคาน์เตสแห่งชโปนไฮม์-เลวันทัล กับเคานท์รูด็อล์ฟที่ 1 แห่งแห่งชตาเดอและดิทมาร์สเชน มาร์เกรฟแห่งนอร์ทมาร์ค ซึ่งตั้งศูนย์กลางที่เมืองซัลทซ์เวเดิล ปู่ของลุทการ์ดคือ โลแทร์ อูโดที่ 2 มาร์เกรฟแห่งนอร์ทมาร์ค หลังจากบิดาเสียชีวิต ลุทการ์ดอยู่กับมารดาของเธอใกล้เมืองเจอรีเชา และได้สมรสกับฟรีดริชที่ 2 เคานต์แห่งซ็อมเมอร์เชินบวร์ค (ราวค.ศ. 1095 - 19 พฤษภาคม ค.ศ. 1162) ผู้เป็นน้า และเป็นเคานท์พาลาทีนแห่งแซ็กโซนีในฐานะ ฟรีดริชที่ 4 ตั้งแต่ค.ศ. 1120 ลุทการ์ทมีบุตรธิดา 4 คน แต่ก็ถูกบังคับให้หย่ากับฟรีดริช เนื่องจากเป็นความสัมพันธ์ต้องห้ามที่ใกล้ชิดภายในครอบครัวเกินไป ในปีค.ศ. 1142
คลองบางเชือกหนัง
ประวัติ
ปัจจุบันคลองบางเชือกหนังมีการเดินทางท่องเที่ยวทางน้ำ โดยเฉพาะในวันหยุด จะมีเรือให้บริการและเชื่อมไปยังคลองลัดมะยมได้
ท่าอากาศยานเมมัมเบ็ตสึ
ท่าอากาศยานเมมัมเบ็ตสึ (Memanbetsu Airport ) เป็นท่าอากาศยานที่ตั้งอยู่ ณ เมืองโอโซระ กิ่งจังหวัดโอค็อตสค์ จังหวัดฮกไกโด เริ่มเปิดดำเนินการในเดือนเมษายน พ.ศ. 2528 แทนที่สนามบินเมมัมเบ็ตสึเดิม ที่เดิมตั้งอยู่ใกล้ใจกลางเมือง ซึ่งในปี พ.ศ. 2543 ได้มีการขยายความยาวทางวิ่งเพิ่ม ปัจจุบันมีผู้โดยสารเฉลี่ยราวเจ็ดแสนกว่าคนต่อปี
นอกจากนี้ ท่าอากาศยานเมมัมเบ็ตสึ ยังตั้งอยู่ใกล้กับอุทยานแห่งชาติชิเรโตโกะด้วย
ลูกบาศก์โซมา
ลูกบาศก์โซมา (Soma cube) เป็นเกมคณิตศาสตร์ชนิดหนึ่ง ประกอบด้วยชิ้นส่วนขนาดเล็ก 7 ชิ้น ผู้เล่นจะต้องประกอบชิ้นส่วนเหล่านั้นให้เป็นลูกบาศก์ขนาด 3x3x3
คาร์ล อ็อทโท ค็อค
คาร์ล อ็อทโท ค็อค (2 มกราคม ค.ศ. 1897 – 5 เมษายน ค.ศ. 1945)เป็นผู้บัญชาการระดับกลางในหน่วยเอ็สเอ็สของนาซีเยอรมนี ผู้ซึ่งได้เป็นผู้บัญชาการคนแรกของค่ายกักกันนาซีที่บูเคินวัลท์และซัคเซินเฮาเซิน (Sachsenhausen) ตั้งแต่เดือนกันยายน ค.ศ. 1941 จนกระทั่งเดือนสิงหาคม ค.ศ. 1942 เขาได้ทำหน้าที่เป็นผู้บัญชาการคนแรกของค่ายกักกันไมดาแนกในเขตยึดครองโปแลนด์ ได้ทำการฉกชิงทรัพย์สินของมีค่าและเงินจำนวนมหาศาลจากการสังหารหมู่ชาวยิว ภรรยาของเขา อิลเซอ ค็อค ยังได้เข้าไปมีส่วนร่วมในคดีที่ฉาวโฉ่ที่ค่ายบูเคินวัลท์และไมดาแนก
ปัญหาทางเดินม้าหมากรุก
ปัญหาทางเดินม้าหมากรุก (Knight's tour) เป็นปัญหาทางคณิตศาสตร์เกี่ยวกับการเดินม้าในกระดานหมากรุก โดยม้าจะต้องเดินผ่านช่องทุกช่องบนกระดานหมากรุกเพียงช่องละหนึ่งครั้งเท่านั้นและเป็นไปตามกฎกติกาของเกมหมากรุก ถ้าการเดินม้ามีจุดเริ่มต้นเป็นช่องเดียวกับจุดสิ้นสุดจะเรียกการเดินม้านั้นว่า ”การเดินม้าแบบปิด” แต่ถ้าหากเป็นคนละช่องกันจะเรียกการเดินม้านั้นว่า “การเดินม้าแบบเปิด” ซึ่งในปัจจุบันยังไม่ทราบจำนวนวิธีในการเดินม้าแบบเปิดที่แน่ชัด ขนาดของตารางหมากรุกที่ใช้ในปัญหานี้มีหลายขนาด โดยขนาดที่ใช้โดยทั่วไปจะเป็นขนาด 8 x 8 ช่อง
ไสว ไสวแสนยากร
การทำงาน ยศ และบรรดาศักดิ์
โดย จอมพลสฤษดิ์ ธนะรัชต์ นายกรัฐมนตรี ผู้บัญชาการทหารสูงสุด และ ผู้บัญชาการทหารบก ได้มารักษาราชการในตำแหน่งอธิบดีกรมตำรวจอีกตำแหน่งหนึ่ง
ระห่ำ กระฉูด
เบื้องหลังและคำวิจารณ์
Machete เป็นผลงานการกำกับของ โรเบิร์ต ร็อดริเกซ ผู้กำกับหนุ่มเชื้อสายเม็กซิโก ที่มีผลงานในลักษณะคล้ายคลึงกันนี้ก่อนหน้านั้นออกมาหลายเรื่อง ไม่ว่าจะเป็น Desperado (1995), From Dusk till Dawn (1996), Planet Terror (2007) เป็นต้น ซึ่งทุกเรื่องได้รับการกล่าวขานว่าเป็นภาพยนตร์ที่มีรูปแบบที่สนุกสะใจในแบบภาพยนตร์เกรดบี
เกล กลอรี่
ประวัติ
เกล กลอรี่ เป็นลูกชายของคามหรือ มาลาเกีย ซิมโฟเนีย กลอรี่ (ราชาซิมโฟเนีย) ถูกเอเวอร์แมรี่เลี้ยงดูเมื่อโตขึ้นรู้เรื่องว่าตนเป็นทายาทของซิมโฟเนีย โดยเกลนั้นมีฐานะเป็นเจ้าชายของซิมโฟเนีย ก็คอยสืบหาเบาะแสของความทรงจำแห่งดวงดาว จากนั้นก็ออกเดินทางจนเป็นทหารของจักรวรรดิจนติดยศพันโท แล้วลาออกเดินทางไปพบกับเกล แรว์โกลบ ชักชวนสร้างเดม่อน คาร์ด (ตอนแรกกลอรี่ตั้งใจจะตั้งเดม่อน การ์ดที่หมายถึงเป็นบอดี้การ์ดปกป้องชาวบ้านจากพวกปีศาจแต่สะกดผิดเป็นเดม่อน คาร์ด ที่แปลว่าไพ่ปีศาจ) แล้วทั้งคู่ก็เป็นเพื่อนสนิทกัน กับต่อสู้กับพวกปีศาจกับรับภารกิจแลกกับค่าจ้างจนมีมาเข้าร่วมมากขึ้น โดยทุกคนยอมรับแรว์โกลบเป็นผู้นำ กลอรี่ก็เห็นด้วย จนมาแรว์โกลบเป็นคิง จากนั้นกลอรี่เบื่อหน่ายกับงานจึงขอลาออก จนคิงคุมเดม่อน คาร์ดแทน ทางตนเดินทางเร่ร่อนจนไปติดเกาะการาจในสภาพอดอยาก แล้วซากุระพบโดยบังเอิญจนทั้งคู่รักและแต่งงานมีลูกกัน 2 คน คือ คัทเทิลย่ากับฮารุ เมื่อทราบข่าวเรื่องเดม่อน คาร์ด จึงออกเดินทางหาเรฟ จนผ่านมา 5 ปีไม่พบเจอเรื่องเรฟ จึงไปหาคิง พบว่าคิงสร้างครอบครัวกับขอร้องให้ยุบเดม่อน คาร์ด กับมอบตัวแต่ล้มเหลว จึงบอกที่อยู่ของเดม่อน คาร์ดให้ทหารของจักรวรรดิไปจับตัวคิงเท่านั้น แต่ทหารของจักรวรรดิกลับกวาดล้าง หลายวันผ่านไปคิงแหกคุกออกมาพยายามฆ่าเกล แต่ซากุระที่ออกตามหาเกลเจอก็ปกป้องเกลจนเสียชีวิต เกลถูกคิงฝังดาร์คบริงค์ End of Earth ไว้ในร่างโดยระเบิดเมื่อไหร่ก็ได้ทุกเวลา ซึ่งเกลจึงนำศพซากุระไปที่เกาะการาจ แล้วหนีไปอยู่ที่ทะเลทราย เพราะกลัวว่าเมื่อกลับไปหาลูกๆจะตายเกิดระเบิด กับถูกตั้งค่าหัวเพราะเป็นผู้สร้างเดม่อน คาร์ด จึงถูกนักล่าค่าหัวไล่ล่า เกลจึงจัดการ โดย 1 ในนั้นคือชูดะที่ตามล่า แต่เกลไม่สู้กับหนีตลอด เมื่อชูดะเข้าร่วมเดม่อน คาร์ด เพราะสนใจเกล เกลสู้ชนะชูดะ จนชูดะเกือบตาย จน 10 ปีผ่านไปชูดะกลับมาหาเกลบอกเรื่องที่ตนเจ็บหนัก เพราะแพ้ฮารุเป็นเรฟ มาสเตอร์สู้ชนะ เกลคิดจะไปหอคอยจินเพื่อช่วยฮารุ กับห้ามชูดะ พร้อมมอบดาบให้ชูดะ พร้อมกับขอร้องให้ปกป้องครอบครัวตนในสภาพร้องไห้ พอเจอฮารุร่วมมือสู้กับคิงจนชนะ แต่ตอนหนีนั้นคอยบอกฮารุว่าตนจะกลับเกาะการาจด้วยกัน กับจะเรียกคนทั้งเกาะมาเพื่อบอกว่าตนนั้นกลับมาแล้ว แต่หล่นลงมาโดยฮารุตามมา โดยทั้งคู่ได้คุยกัน ซึ่งเกลบอกเรื่องความทรงจำแห่งดวงดาวให้ฟัง ที่เป็นเรื่องเล่าขานกันมาในราชวงศ์ราซิมโฟเนีย แล้วเกลปกป้องฮารุจากหอคอยถล่มจนเสียชีวิต
เดอะไลออนคิง: เดอะกิฟต์
รายการเพลง
เครดิตดัดแปลงจากเว็บไซต์ของบียอนเซ่ เพลงทั้งหมดจัดทำโดยบียอนเซ่และดีเร็ก ดิกซี ยกเว้นที่ระบุไว้
สถานีรถไฟประจวบคีรีขันธ์
ขบวนรถที่ไม่หยุดรับ-ส่งผู้โดยสาร
สถานีรถไฟประจวบคีรีขันธ์มีขบวนรถที่ไม่หยุดรับส่งผู้โดยสาร 2 ขบวน ดังนี้
คอมโมดอร์ส (วงดนตรี)
ในช่วงเวลาที่ทางวงมีความประสบสำเร็จมากที่สุดในช่วงปลายยุค 70's และต้นยุค 80's เมื่อไลโอเนล ริชชี เป็นนักร้องนำวงและเขียนเพลง โดยวงได้มีการติดชาร์จอย่างยิ่งใหญ่เป็นเวลานานเช่น Easy, Three Times A Lady และ Nightshift และแนวเพลงฟังกี้แดนซ์ที่ฮิตติดชาร์จเช่น  Brick House , Fancy Dancer , Lady (You Bring Me Up) , และ Too Hot ta Trot โดยในปีค.ศ. 1986 วงคอมโมดอร์สได้รับรางวัลแกรมมี่ จากเพลง Nightshift
โรงเรียนอุดรพัฒนาการ
โรงเรียนอุดรพัฒนาการ ก่อตั้งเมื่อวันที่ 18 พฤษภาคม พ.ศ. 2538 ตั้งอยู่บ้านเลขที่ 177 บ้านหนองตูม ตำบลบ้านจั่น อำเภอเมืองอุดรธานี จังหวัดอุดรธานี 41000 ตั้งขึ้นตามนโยบายกรมสามัญศึกษาตามโครงการจัดตั้งโรงเรียนมัธยมศึกษาตอนต้นปลายประจำจังหวัด โดยมีวัตถุประสงค์เพื่อให้โอกาสทางการศึกษาแก่นักเรียนที่จบการศึกษาระดับมัธยมศึกษาตอนต้นที่มีลักษณะเป็นโรงเรียนต้นแบบเปิดสอนเฉพาะระดับมัธยมศึกษาตอนปลาย ปัจจุบันนางธิดาวรรรณ นาคเสนเป็นผู้อำนวยการโรงเรียนตั้งแต่ พ.ศ. 2559
เนสซี
การพบเห็นและการพิสูจน์
เรื่องราวเกี่ยวกับเนสซีมีทั้งผู้ที่เชื่อและผู้ที่ไม่เชื่อ โดยผู้ที่เชื่อนั้นเชื่อว่า เนสซีอาจเป็นไดโนเสาร์ที่ยังหลงเหลืออยู่ โดยสภาพทางภูมิศาสตร์ของทะเลสาบเนสส์ในยุคโบราณนั้นเคยเป็นทะเลมาก่อน ไดโนเสาร์ในสมัยนั้นอาจเข้ามาอยู่อาศัยจนสภาพของพื้นที่เปลี่ยนไป กลายเป็นพื้นที่ปิดและปราศจากสิ่งรบกวน สัตว์ที่อาศัยอยู่ในนี้จึงยังหลงเหลืออยู่และมีสภาพไม่เปลี่ยนแปลงจากครั้งแรกที่เข้ามาอาศัย ไม่เพียงเท่านั้น แหล่งน้ำหรือทะเลสาบที่อื่น ๆ ที่มีลักษณะใกล้เคียงกับทะเลสาบเนสส์ และบริเวณใกล้เคียงกันก็มีรายงานของสิ่งประหลาดที่คล้ายกับเนสซีด้วย ขณะที่ฝ่ายที่ไม่เชื่อนั้นเชื่อว่า รูปถ่ายหรือภาพเคลื่อนไหวที่ได้นั้น อาจไม่ใช่เป็นสิ่งที่เกี่ยวกับเนสซีเลย และทั้งหมดทำขึ้นก็เพื่อสร้างชื่อเสียงให้ทะเลสาบแห่งนี้โด่งดังขึ้น โดยบางรูปเชื่อว่าเป็นเพียงหางของตัวนากที่กำลังดำน้ำหรือเป็นขอนไม้หรือวัสดุต่าง ๆ ที่กำลังลอยน้ำอยู่
ปัจจุบัน
ปัจจุบันทางบริษัทวิลเลียมฮิลล์ บริษัทพนันอย่างถูกต้องตามกฎหมาย ได้ประกาศออกมาว่าจะให้เงินรางวัลจำนวน 1 ล้านปอนด์หรือประมาณ 70 ล้านบาทแก่ผู้ที่สามารถหาหลักฐานได้ว่าเนสซีมีอยู่จริง ในวันที่ 26 พฤษภาคม ค.ศ. 2007 กอร์ดอน โฮลมส์ เจ้าหน้าที่เทคนิคห้องแล็บได้อ้างว่า สามารถบันทึกภาพเคลื่อนไหวของสิ่งที่เชื่อว่าเป็นเนสซีได้ด้วยความยาวถึง 2 นาทีครึ่งขณะนั่งชมทิวทัศน์อยู่ริมทะเลสาบเนสส์ ซึ่งภาพของโฮลมส์ครั้งนี้ได้รับการกล่าวขานว่าเป็นของเนสซีที่สมบูรณ์ที่สุดเท่าที่เคยมีมา เอเดียน ไชน์ นักชีววิทยาสัตว์น้ำ ได้ตรวจสอบภาพของโฮล์มสแล้วมีความเห็นว่า เป็นการยากที่จะเป็นการตกแต่งหรือทำปลอมขึ้น เพราะภาพไม่ได้จับเฉพาะแต่สัตว์ประหลาด แต่ยังถ่ายไปถึงภูเขารอบทะเลสาบด้วย จึงสามารถเปรียบเทียบความเร็วและขนาดของสิ่งที่เคลื่อนไหวในน้ำได้ด้วย โดยเชื่อว่าเป็นสิ่งมีชีวิตชนิดหนึ่งที่มีความยาวประมาณ 15 เมตร เคลื่อนที่ด้วยการว่ายน้ำด้วยความเร็วถึง 10 กิโลเมตรต่อชั่วโมง และภาพบางส่วนยังจับให้เห็นสิ่งที่คล้ายครีบด้วย ซึ่งวิดีโอภาพชุดนี้เป็นที่ฮือฮาและกล่าวขานอย่างมากในสหราชอาณาจักร เมื่อได้ถูกเผยแพร่ออกสู่สาธารณะโดยสำนักข่าวบีบีซีในอีก 3 วันถัดมา มีผู้คนมากมายที่ทั้งเชื่อและไม่เชื่อ และต่อมาไม่นานได้มีการเปิดเผยว่ารัฐบาลสหราชอาณาจักรเพิ่งจะเปิดเผยข้อมูลลับว่า ทางรัฐบาลเชื่อว่า เนสซีมีอยู่จริง ตั้งแต่สมัย นางมาร์กาเรต แทตเชอร์ เป็นนายกรัฐมนตรี และอยู่ภายใต้กฎหมายคุ้มครองและอนุรักษ์สัตว์ป่าของอังกฤษที่ครอบคลุมทั้งสัตว์ที่รู้จักและไม่รู้จักหลายชนิด
สมเด็จพระเจ้าบรมวงศ์เธอ เจ้าฟ้าจันทรมณฑล โสภณภควดี กรมหลวงวิสุทธิกระษัตริย์
สิ้นพระชนม์
ขณะที่สมเด็จเจ้าฟ้าจันทรมณฑล โสภณภควดีมีพระชันษาได้เพียง 8 ปี ได้เกิดอหิวาตกโรคระบาดร้ายแรงขึ้นในกรุงเทพมหานคร วันที่ 13 พฤษภาคม พ.ศ. 2406 อหิวาตกโรคได้ระบาดเข้าสู่พระบรมมหาราชวัง นางทาสในตึกที่ประทับของสมเด็จเจ้าฟ้าจันทรมณฑลได้ล้มเจ็บและตายพร้อมกันสามคน ไม่กี่ชั่วโมงต่อมาสมเด็จเจ้าฟ้าจันทรมณฑลเองก็ประชวร และสิ้นพระชนม์เมื่อวันพฤหัสบดี เดือน 6 แรม 12 ค่ำ ปีกุน เบญจศก จุลศักราช 1225 ตรงกับวันที่ 14 พฤษภาคม พ.ศ. 2406 สร้างความโศกาอาดูรแก่พระบิดายิ่งนัก ลีโอโนเวนส์ได้บันทึกเกี่ยวกับเรื่องราวนี้ไว้ว่าเมื่อเธอไปเข้าเฝ้าพระเจ้าอยู่หัว "ก็พบพระองค์ยกพระหัตถ์ทั้งสองปิดพระพักตร์กันแสงอยู่ผู้เดียว ทรงตรัสเรียกพระธิดาด้วยถ้อยคำอ่อนโยน" ต่อมาเชิญพระศพสมเด็จเจ้าฟ้าจันทรมณฑลสถิตในพระโกศทอง แห่ไปประดิษฐานบนหอธรรมสังเวชในพระบรมมหาราชวัง
เอฟเอคัพ รอบชิงชนะเลิศ 2017
เชลซี
ในรอบสี่, พวกเขาได้ถูกจับสลากพบกับทีมจาก แชมเปียนชิป เบรนต์ฟอร์ด ที่บ้านของพวกเขา. เชลซี ชนะ 4–0 กับประตูจาก เปโดร, วีลียัง, บรานิสลาฟ อีวานอวิช และ บัตชัวยี. ในรอบห้า, เชลซีได้ถูกจับสลากออกไปเยือนพบกับทีมจากแชมเปียนชิป วุลเวอร์แฮมป์ตัน วอนเดอเรอส์. ที่ สนามกีฬาโมลีนิวส์, เชลซี ชนะ 2–0 กับประตูจาก เปโดร และ เดียโก โกสตา. ในรอบก่อนรองชนะเลิศ, พวกเขาได้ถูกจับสลากพบกับทีมร่วมพรีเมียร์ลีกและ แชมป์เก่าเอฟเอคัพ แมนเชสเตอร์ยูไนเต็ด. ที่ สแตมฟอร์ด บริดจ์, เชลซี ชนะ 1–0 โดยเป็นประตูชัยจาก เอ็นโกโล ก็องเต. ในรอบรองชนะเลิศที่สนามกีฬาเวมบลีย์, เชลซีได้ถูกจับสลากพบกับทีมร่วมพรีเมียร์ลีกและ คู่แข่งร่วมเมืองลอนดอน, ทอตนัม ฮอตสเปอร์. เชลซีผ่านเข้ารอบชิงชนะเลิศด้วยชัยชนะ 4–2 กับสองประตูจาก วีลียัง และคนละประตูจาก เอแดน อาซาร์ และ เนมันยา มาติช.
ซูริโมโนะ
ซูริโมโนะ คือประเภทหนึ่งของภาพพิมพ์แกะไม้อูกิโยะของญี่ปุ่น ที่เป็นภาพประเภทที่สร้างขึ้นจากการจ้างให้ทำขึ้นสำหรับโอกาสพิเศษ เช่นตรุษญี่ปุ่น เป็นต้น “ซูริโมโนะ” แปลตรงตัวว่า “สิ่งพิมพ์”
ฟีนิกซ์ อิคคิ
ภาคแซงทัวรี่
หลังจากที่กลับมายังเกาะคาน่อน อิคคิก็ได้รับมือกับ ซิลเวอร์เซนต์ผู้เป็นลูกศิษย์ของเวอร์โก้ ชากะ นาม โลตัส อาโกร่า และ พาโว ศิวะ อิคคิต่อสู้อย่างยากลำบากเพราะเวอร์โก้ ชากะ ได้ส่งพลังจิตมาหยุดการเคลื่อนไหวของอิคคิ แต่พออิคคิขยับตัวได้ปกติ อิคคิก็สามารถจบชีวิตของตัวละครทั้ง 2 ลงได้อย่างไม่ยากเย็นเลย หลังจากจบการต่อสู่นี้อิคคิเดินทางมายังปราสาทเวอร์โก้แล้วต่อสู้กับ เวอร์โก้ ชากะ เขาสามารถโค้นชากะลงได้ ทว่าทั้งคู่กลับติดอยู่ในโลกต่างมิติ หลังจากมูช่วยอิคคิและชากะกลับมาจากโลกต่างมิติได้แล้ว อิคคิก็ตามไปช่วยเซย่าที่ห้องของเคียวโก
ภาคเจ้านรกฮาเดส แชปเตอร์เอลิเชี่ยน
เมื่อเซย่า ชิริว เฮียวกะ ชุน และ อิคคิ มาถึงเอลิเชี่ยน 4 คนสู้ทานาทอสไม่ไหว อิคคิเป็นคนเดียวที่ทำหน้ากากทานาทอสแตก พวกเขาก็ต้องปะทะกับทานาทอส และฮิปนอส ซึ่งจับตัวอาเธน่าขังเอาไว้ในคนโทขนาดยักษ์ที่จะสูบเลือดของผู้ที่อยู่ข้างในจนตาย เซนต์ทั้ง 5 ไม่สามารถต่อสู้กับผู้ที่มีพลังดุจเทพเจ้าอย่างทานาทอส และฮิปนอสได้เลย ชุดคลอธของทั้ง 5 แตกสลายในพริบตา ไม่เว้นแม้กระทั่งโกลด์คลอธทั้ง 5 ราศี ที่เดินทางมายังดินแดนเอลิเชี่ยนด้วยพลังของโปเซดอน เซย่าพยายามต่อสู้ และด้วยกำลังใจของอาเธน่า เขาจึงสามารถสวมชุดเกราะสุดยอดของเทพเจ้าได้สำเร็จ เนื่องจากคลอธที่ได้รับการชุบชีวิตด้วยเลือดของผู้เป็นเทพ จะทำให้ผู้ที่สวมใส่มีพลังเสมือนเทพที่อยู่เหนือสิ่งทั้งปวงไม่เพียงแต่เซย่าเท่านั้น ชุน เฮียวกะ ชิริว ทางอิคคิก็รีบไปหาเซย่าโดยไร้คลอธแต่ช่วยไม่ไหวโชคดีที่เศษคลอธบนตัวอิคคิสัมผัสโลหิตอาเธน่าที่ออกมาจากคนโธจนสามารถสวมเกราะ "ก็อดคลอธ" นี้เช่นกันด้วย เมื่อสวมชุดเกราะศักดิ์สิทธิ์ดังกล่าว พวกเขาก็ได้ล้มทานาทอส และฮิปนอสได้สำเร็จ
เอ็มพีแอลเอส
บทนำ
MPLS ทำงานที่ชั้นระหว่างชั้น 2 (data link layer) และชั้น 3 (network layer) และจึงมักจะถูกเรียกว่าเป็นโพรโทคอล "ชั้น 2.5" มันถูกออกแบบมาเพื่อให้บริการข้อมูลแบบครบวงจรสำหรับลูกค้าทั้ง circuit-based clients และ packet-switching clients ซึ่งให้บริการแบบดาต้าแกรม มันสามารถใช้ในการดำเนินการในการจราจรที่มีหลายชนิดแตกต่างกัน รวมทั้ง IP แพ็กเกต, native ATM, SONET และอีเธอร์เน็ตเฟรม
เทคโนโลยีที่แตกต่างกันก่อนหน้านี้ถูกนำไปใช้กับเป้าหมายที่เหมือนกันเป็นหลักเช่น Frame Relay และ ATM. เทคโนโลยี MPLS มีการพัฒนาที่จุดแข็งและจุดอ่อนของ ATM. วิศวกรเครือข่ายหลายแห่งยอมรับว่า ATM ควรถูกแทนที่ด้วยโพรโทคอลที่มีโอเวอร์เฮดน้อยลงในขณะที่ให้บริการแบบ connection-oriented สำหรับ variable-length frames. MPLS ในปัจจุบันคือการแทนที่บางส่วนของเทคโนโลยีเหล่านี้ในตลาด มันเป็นไปได้สูงที่ MPLS จะแทนที่เทคโนโลยีเหล่านี้อย่างสมบูรณ์ในอนาคต ซึ่งจะทำให้มีเทคโนโลยีที่สอดคล้องกับความต้องการในปัจจุบันและอนาคต
การทำงานของ MPLS
ในกรณีพิเศษ ป้ายสุดท้ายยังสามารถถูกตัดออกใน hop ก่อนสุดท้าย (hop ก่อนถึงเราต์เตอร์ขาออก) เรียกว่า การตัดออกก่อน hop สุดท้าย หรือ penultimate hop popping (PHP) นี่อาจจะเป็นที่น่าสนใจในกรณีที่เราต์เตอร์ขาออกมีแพ็กเกตจำนวนมากออกจากอุโมงค์ MPLS และใช้เวลาของ CPU มากเกินไป. โดยใช้ PHP, เราต์เตอร์การขนส่ง, ที่เชื่อมต่อโดยตรงกับเราต์เตอร์ขาออก ,ทำการ offload มันโดยลบป้ายสุดท้ายทิ้งเสียเอง
การนำไปใช้งาน
MPLS ในขณะนี้ (ณ มีนาคม 2012) ถูกใช้งานในเครือข่าย IP-เท่านั้นและอยูในมาตรฐานของ IETF ใน RFC 3031 มันถูกใช้ในการเชื่อมต่อน้อยมากแค่สองจุดจนถึงการใช้งานขนาดใหญ่มาก ตัวอย่างเช่นในภาคการค้าปลีก, มันก็ไม่แปลกที่จะเห็นการใช้งานของ 2000-5000 สาขาในการสื่อสารข้อมูลทำธุรกรรมกับสำนักงานใหญ่ของศูนย์ข้อมูล.
เหตุเครื่องบินชนกันที่ท่าอากาศยานกว่างโจวไป๋-ยฺหวินเดิม พ.ศ. 2533
ผู้ก่อเหตุ
สองเดือนถัดมาในวันที่ 29 กันยายน เจี่ยงเช็กอินเข้าพักในโรงแรมใกล้เขตเมืองเซี่ยเหมินและจองที่นั่งบนเที่ยวบินที่ 8301 ในวันถัดมา ในวันเกิดเหตุเขาเช็กเอาต์จากโรงแรมประมาณ 6 นาฬิกา และพยานระบุว่าเขาสวมสูทสีดำและรองเท้าสีดำ มีกระเป๋าเสื้อผ้าสีดำและช่อดอกกุหลาบพลาสติก เจี่ยงขึ้นเครื่องบินคนสุดท้าย และที่นั่งของเขาคือ 16ดี
เทศบาลตำบลชลบถวิบูลย์
การปกครอง
เทศบาลตำบลชลบถวิบูลย์ ครอบคลุมพื้นที่บางส่วนของตำบลชนบท (นอกเขตเทศบาลตำบลชนบท) หมู่บ้านที่อยู่ในเขตเทศบาล ได้แก่
โจ วิลล็อก
นิวคาสเซิลยูไนเต็ด (ยืมตัว)
วันที่ 1 กุมภาพันธ์ ค.ศ. 2021 วิลล็อกถูกปล่อยยืมตัวให้กับนิวคาสเซิลยูไนเต็ดในช่วงที่เหลือของฤดูกาล 2020–21 เขาทำประตูในนาทีที่ 16 ในนัดแรกที่เขาลงเล่นให้กับสโมสรที่พบกับเซาแทมป์ตันเมื่อวันที่ 6 กุมภาพันธ์ ต่อมาหลังจากที่ทำประตูจากการลงเล่นเป็นตัวสำรองในนัดที่พบกับทอตนัมฮอตสเปอร์, เวสต์แฮมยูไนเต็ด และลิเวอร์พูล เขาได้ลงเล่นเป็นตัวจริงในนัดที่ออกไปเยือนเลสเตอร์ซิตี โดยเขาทำประตูแรกให้กับทีมจนช่วยให้ทีมบุกเอาชนะไปได้ 4–2 ต่อมาวันที่ 14 พฤษภาคม เขาทำประตูให้กับนิวคาสเซิลยูไนเต็ดในนัดที่เปิดบ้านแพ้ต่อแมนเชสเตอร์ซิตี 4–3 ต่อมาวันที่ 19 พฤษภาคม เขาทำประตูในลีกเป็นนัดที่ 6 ติดต่อกับ ทำให้เขากลายเป็นผู้เล่นอายุน้อยที่สุดที่ทำสถิติเช่นนี้ได้ในพรีเมียร์ลีกด้วยวัยเพียง 21 ปี 272 วัน และเป็นการทำลายสถิติเก่าของโรเมลู ลูกากู สี่วันถัดมา การแข่งขันนัดสุดท้ายของพรีเมียร์ลีก เขาทำประตูได้อีกครั้ง นับเป็นการทำประตูให้กับนิวคาสเซิลยูไนเต็ดติดต่อกันถึง 7 นัด ซึ่งมากที่สุดเทียบเท่ากับตำนานสโมสรอย่างอลัน เชียเรอร์
อ่าวเมาะตะมะ
อ่าวนี้เป็นที่อยู่อาศัยของสายพันธุ์ต่าง ๆ รวมทั้ง วาฬบรูด้า ที่ได้จำแนกชั้นชีววิทยาทางทะเลแล้ว
ในปี พ.ศ. 2551 พบว่าเขตนี้อุดมไปด้วยแหล่งน้ำมัน เป็นแหล่งสำรวจน้ำมันมาตั้งแต่ปี พ.ศ. 2557 ภายใต้ "โครงการพัฒนาซอติกะ" ซึ่งเป็นกลุ่มบริษัทระหว่างประเทศของอเมริกา (เชฟรอน), อังกฤษ (บีพี), ฝรั่งเศส (โททาล), จีน (CNOOC), ไทย (ปตท), อินโดนีเซีย (PT Gunanusa) และ อินเดีย (L&T) ที่สำรวจน้ำมันในบล็อก M7, M9 และ M11
ไนท์ออฟแชมเปียนส์ (2009)
เบื้องหลัง
ในฝั่งรอว์ จากการที่แรนดี ออร์ตัน เอาชนะทริปเปิล เอช ในเดอะแบช (2009) ในกติกา 3 เวที (ปล้ำธรรมดา,จับกดที่ไหนก็ได้ และ Last Man Standing), โดย จอห์น ซีนา ได้ตัดสินใจร่วมปล้ำ เป็นแมทช์ 3 เส้า (เคยเกิดขึ้นมาแล้วเมื่อศึก เรสเซิลเมเนีย ครั้งที่ 24) ส่วนในด้านของ มิกกี้ เจมส์ ซึ่งในศึก รอว์ที่ผ่าน ได้ให้สัมพาทย์ กับ จอช แมทิวส์ ระหว่างนั้น มารีส ได้ขึ้นมาขัดจังหวะ แล้วพ่นสเปย์ใส่หน้า มิกกี้ เจมส์ ทำให้มิกกี้ เจมส์ โมโหมาก ทำให้ต้องเจอกันในศึกไนท์ออฟแชมเปียนส์ เพื่อชิงแชมป์ดีว่า
หลังจากนั้น
หลังจากที่ออร์ตันชนะ ก็ได้มีการหาผู้ท้าชิงด้วยการ Beat the Clock challenge. โดยมีผู้ท้าชิงคือ Mark Henry, Montel Vontavious Porter, Triple H, Jack Swagger และ John Cena ใครที่ทำเวลาดีที่สุด จะได้สิทธิ์ไปซัมเมอร์สแลม ทำให้ซีนา ได้สิทธิ์ปล้ำกับออร์ตันอีกครั้ง
ซูเปอร์โปเกมอนสแครมเบิล
ได้รับการจำหน่ายอีกครั้งในรูปแบบดิจิทัลดาวน์โหลดของบริการนินเท็นโด อีช็อป ของนินเท็นโด 3ดีเอส ในยุโรปในวันที่ 29 พฤศจิกายน พ.ศ. 2555 ในอเมริกาเหนือในวันที่ 20 ธันวาคม พ.ศ. 2555 และ ในประเทศญี่ปุ่นในวันที่ 30 มกราคม พ.ศ. 2556
ดอชแคแซน
ดอชแคแซน (, Dāškasan) หรือ ดัชแคแซน (Daşkəsən) เป็นหมู่ถ้ำสามถ้ำทางทิศตะวันออกเฉียงใต้ของเมืองโซลทอนีเย ประเทศอิหร่าน ด้านนอกของถ้ำมีวิหารประติมากรรมหินแกะสลักนูนต่ำรูปมังกรจีนที่สร้างขึ้นโดยช่างฝีมือชาวจีนสี่คนตามดำริของจักรพรรดิเอิลซีทแห่งจักรวรรดิข่านอิลในช่วงต้นศตวรรษที่สิบสี่
ขุนพันธรักษ์ราชเดช (บุตร พันธรักษ์)
เกียรติประวัติ
ชีวิตของ พล.ต.ต.ขุนพันธรักษ์ราชเดช เป็นชีวิตที่มีค่าของแผ่นดินเมืองใต้และเมืองไทย ลมหายใจของท่านเคยโลดแล่นอยู่ท่ามกลางหมู่โจรผู้ร้าย ไม่เฉพาะแต่ผู้ร้ายในภาคใต้เท่านั้น แต่ที่ไหนประชาชนเดือดร้อนจากโจรผู้ร้ายชุกชุม ตำรวจคนอื่นปราบปรามไม่สำเร็จ กรมตำรวจจะต้องส่งตัวขุนพันธ์ฯ ไปปราบปรามทุกถิ่นที่มีครั้งหนึ่งท่านเป็นรองผู้บังคับการตำรวจภูธรเขต 8 ท่านเคยเดินทางมาตรวจสืบราชการลับที่เกาะสมุย ขุนพันธ์ฯ ท่านชอบดูมวย วันนั้นท่านไปยืนดูมวยอยู่ข้างเวที บังเอิญถอยหลังไปเหยียบเท้านางพล้อยเข้าโดยไม่ตั้งใจ ป้าพล้อยแกเป็นคนปากจัด ใครแตะเป็นด่าไม่ไว้หน้า แกก็ด่าขุนพันธ์ฯ ขุนพันธ์ฯ ก็วางเฉยไม่โต้ตอบอะไร มีคนรู้จักกันเข้าไปเตือนสติป้าพล้อยว่า "คนที่ป้าด่าอยู่นั้นรู้มั๊ยว่าเป็นใคร...นั่นแหละขุนพันธ์ฯ" พอได้ยินชื่อขุนพันธ์ฯเท่านั้น ป้าพล้อยแกเงียบเป็นเป่าสาก รีบก้มหน้างุดๆ เดินมุดผู้คนหนีไปโดยไม่เหลียวหลังมาอีกเลย คำบอกเล่าสั้นๆนี้ทำให้เห็นว่า ขุนพันธ์ฯ ท่านมีตบะสูง เพียงได้ยินว่าเป็นขุนพันธ์เท่านั้น ใคร ๆ ก็ขยาดทั้งนั้น เพราะรู้กิตติศัพท์ของท่านมาก่อน
นักวิชาการ
ในด้านชีวิตครอบครัว ขุนพันธ์ฯ มีภรรยาคนแรกชื่อ เฉลา ตอนนั้นท่านมีอายุได้ประมาณ 30 ปี ขณะที่รับราชการอยู่ที่จังหวัดพัทลุง มีบุตรด้วยกัน 8 คน ต่อมาภรรยาเสียชีวิต ท่านจึงได้ภรรยาใหม่ชื่อ สมสมัย มีบุตรด้วยกัน 4 คน
ความเหมาะสม
ค่าถ่วงทางพันธุกรรม
ถ้าบุคคลทุก ๆ คนในประชากรมีลักษณะทางพันธุกรรมที่เหมาะสมที่สุด ดังนั้น v = Wopt และค่าถ่วงก็จะเท่ากับ 0 ถ้าบุคคลทุก ๆ คนยกเว้นคนเดียว มีลักษณะทางพันธุกรรมที่มีค่าความเหมาะสมเท่ากับ 0 ดังนั้น v = 0 และ L = 1
ชาญ พวงเพ็ชร์
การศึกษา
การศึกษา ปริญญาโท คณะรัฐประศาสนศาสตร์ วิทยาลัยปทุมธานี
ตำบลบางทราย (อำเภอเมืองชลบุรี)
ภูมิศาสตร์
แต่ในปัจจุบันแนวชายฝั่งทะเลของตำบลบางทราย มีสภาพเปลี่ยนแปลงไปเป็นพื้นที่อยู่อาศัย กอปรกับประชาชนในเขตพื้นที่เดิมมีอาชีพหลักในการเลี้ยงเป็ด ส่งผลให้พื้นที่ที่เป็นหาดทรายสีขาวกลายเป็นโคลนและพื้นที่อยู่อาศัยของประชากรในพื้นที่ ภายหลังจากที่มีการเริ่มรณรงค์ในเรื่องการรักษาสิ่งแวดล้อมบริเวณชายฝั่งทะเลในจังหวัดชลบุรี ได้มีการปลูกป่าชายเลนบริเวณตลอดแนวชายฝั่งของตำบลบางทราย ส่งผลให้ปัจจุบันพื้นที่ชายฝั่งมีลักษณะเป็นป่าชายเลน โดยมีสะพานชลมารควิถี 84 พรรษา เป็นแนวป้องกันน้ำทะเลกัดเซาะชายฝั่ง
สถานศึกษา
ในตำบลบางทรายมีสถานศึกษารวม 5 แห่ง โดยแบ่งตามสังกัดได้ดังนี้
ประเสริฐ บุญเรือง
สมาชิกสภาผู้แทนราษฎร
ประเสริฐ บุญเรือง ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
การนิคมอุตสาหกรรมแห่งประเทศไทย
รายชื่อนิคมอุตสาหกรรมในประเทศไทย
ปัจจุบัน กนอ. มีนิคมอุตสาหกรรมที่เปิดดำเนินการแล้ว 62 นิคม กระจายอยู่ใน 18 จังหวัด ประกอบด้วย นิคมอุตสาหกรรมที่ กนอ.ดำเนินการเอง จำนวน 15 นิคม และนิคมอุตสาหกรรมที่ร่วมดำเนินงานกับผู้พัฒนา จำนวน 48 นิคม (ตัวหนา คือ นิคมอุตสาหกรรมที่ กนอ. ดำเนินการเอง และ ตัวเอียง คือ นิคมอุตสาหกรรมที่กำลังพัฒนา)
จังหวัดคาตันดัวเนส
คาตันดัวเนส (Catanduanes) เป็นจังหวัดเกาะในเขตบีโคล เกาะลูซอน ประเทศฟิลิปปินส์ และเป็นเกาะที่ใหญ่เป็นอันดับที่ 12 ของประเทศ มีเมืองหลักคือบีรัก ตั้งอยู่ทางทิศตะวันออกของจังหวัดคามารีเนสซูร์ โดยมีช่องแคบมาเคดาคั่นอยู่ ในปี ค.ศ. 2015 จังหวัดคาตันดัวเนสมีประชากร 260,964 คน
คาตันดัวเนสเคยเป็นส่วนหนึ่งของจังหวัดอัมโบสคามารีเนสในช่วงคริสต์ทศวรรษ 1900 ต่อมาก็เป็นส่วนหนึ่งของจังหวัดอัลไบ และกลายเป็นจังหวัดอย่างสมบูรณ์โดยคำสั่ง House Bill No. 301 ซึ่งได้รับอนุมัติเมื่อวันที่ 26 กันยายน ค.ศ. 1945 และลงนามโดยประธานาธิบดีเซร์ฮิโอ โอสเมญญา เมื่อวันที่ 24 ตุลาคม ค.ศ. 1945 ผู้ว่าราชการจังหวัดคนแรกอันมาจากการแต่งตั้งคือ เรมีจีโอ โซซีโต และต่อมาเมื่อมีการเลือกตั้งในปี ค.ศ. 1947 จึงได้ผู้ว่าฯ คนแรกที่มาจากการเลือกตั้ง คือ อัลโฟนโซ อูเซโร
แกรี่ เลวิน
ประวัติ
ส่วนการได้รับอนุญาตให้เป็นนักกายภาพบำบัดนั้น เนื่องจากว่าเขาเรียนมาจากโรงพยาบาลกาย วิทยาลัยแห่งวิชากายภาพบำบัดในช่วงปี 1983 ถึง 1986 เขาจบปริญญาตรี (hons) ในสาขาชีววิทยาและอนุปริญญาสาขากายภาพบำบัด เขาเป็นสามาชิกของวิทยาลัยแห่งกายภาพบำบัดการกีฬา และเป็นสมาชิกของสมาคมนักกายภาพบำบัดอาชีพแห่งรัฐอีกด้วย เขามีความเชี่ยวชาญด้านเอ็นร้อยหวายอย่างมาก เนื่องจากว่าเคยมีประสบการณ์กับโทนี อดัมส์ หรือแม้แต่เคยเป็นที่ปรึกษาให้กับนักกายภาพบำบัดของสโมสรฟุตบอลเบอร์มิงแฮมในช่วงที่เดวิด ดันน์ได้รับบาดเจ็บอยู่บ่อย ๆ ด้วย
ฟุตซอลชิงแชมป์โลก 2000
สิทธิการออกอากาศ
สหพันธ์ฟุตบอลนานาชาติ จำหน่ายลิขสิทธิ์การถ่ายทอดโทรทัศน์ ซึ่งอยู่ในช่วงเวลา 20:15-22:15 น., 22:15-00:15 น. และ 01:30-03:30 น. ให้แก่สถานีโทรทัศน์สีกองทัพบก ช่อง 7 ได้รับลิขสิทธิ์เพียงผู้เดียวในการถ่ายทอดการแข่งขันฟีฟ่าฟุตซอลชิงแชมป์โลก 2000 ในทุกนัดที่ฟุตซอลทีมชาติไทย ลงแข่งขัน
สมพงษ์ เจริญเมือง
สิ่งสืบเนื่อง
สมพงษ์ เจริญเมือง ได้รับการกล่าวว่า เป็นหนึ่งในนักมวยไทยต้นแบบให้แก่เยาวชนต่างจังหวัดที่ต้องการมีชื่อเสียงหลายราย และในสมัยนั้น ตามหน้ากระจกร้านตัดผมทั่วประเทศมักจะมีรูปของเขาติดอยู่ด้วย
เซนแฮบิตส์
เซนแฮบิตส์  (Zen Habits) เป็นหนึ่งในบล็อกที่มีผู้เข้าชมมากที่สุดในโลก มีสมาชิกลงทะเบียนไว้กว่า 240,000 ราย และจากการจัดอันดับของอเล็กซ่าถือเป็นเวปไซต์ยอดนิยมอันดับที่ 5,706 ในประเทศสหรัฐอเมริกา โดยครอบคลุมเรื่องความเรียบง่าย การใช้ชีวิตอย่างประหยัด การเลี้ยงดูลูก ความสุข แรงจูงใจ การขจัดหนี้ การออม อาหารเพื่อสุขภาพ ความสำเร็จในการปรับเปลี่ยนนิสัย การบรรลุจุดมุ่งหมาย
เมโลดิก้า
ประวัติ
พ.ศ. 2550 เปิดตัวค่ายเพลงย่อยสำหรับจับกลุ่มเป้าหมายวัยรุ่นโดยเฉพาะในชื่อ กามิกาเซ่ (Kamikaze) หลังจากนั้น ชมพู สุทธิพงษ์ ได้ก้าวขึ้นรับตำแหน่ง รองกรรมการผู้อำนวยการ สายงานธุรกิจเพลงไทยสากล ของบริษัทอาร์เอส จึงได้มีการเปลี่ยนนโยบายการบริหารโดยยุบรวมค่ายเพลงย่อยทั้งหมดในเวลานั้นเข้ามาอยู่รวมกับ เมโลดิก้า
วอร์ลอร์ด จ้าวนักรบกลียุค
วอร์ลอร์ด จ้าวนักรบกลียุค เป็นการ์ตูนฮ่องกง แต่งเรื่องโดย อุนยี่เหลียง วาดภาพโดย เติ้งจื้อฮุย ตีพิมพ์และจัดจำหน่ายโดยสำนักพิมพ์บุรพัฒน์ เนื้อเรื่องจะดำเนินบนอนาคตในอีก 5,000 ปี นับจากยุคปัจจุบัน โดยเป็นยุคที่เต็มไปด้วยการใช้กำลังความรุนแรงและการฆ่าล้างเผ่าพันธ์ มนุษย์บางส่วนจะสามารถใช้พลังพิเศษซึ่งมีชื่อว่า "พลังสนามแม่เหล็ก" ซึ่งสามารถก่อเกิดอานุภาพการทำลายล้างที่รุนแรงหรือพลังในการฟื้นฟูร่างกายได้อย่างรวดเร็ว ผู้มีพลังสนามแม่เหล็กนี้หากมีความเก่งกล้าพอจะได้รับการยกย่องให้มีฐานะเป็น "วอร์ลอร์ด"
กษาปณ์ จำปาดิบ
กษาปณ์ จำปาดิบ เป็นนักร้องและนักแสดงชาวไทย เคยมีผลงานที่โด่งดังจากเพลง "มีอะไรอ๊ะเปล่า"
ประวัติ
อัลบั้มเพลงชุดแรกของกษาปณ์ วางแผงในปี พ.ศ. 2535 ภายใต้สังกัด มูเซอร์ จากการติดต่อของ ประภาส ชลศรานนท์ โดยกษาปณ์เป็นศิลปินรายแรกของค่าย มีเพลงฮิตอย่าง มีอะไรอ๊ะเปล่า, ฉันมันเลว แต่เพลงที่เหมาะกับตัวตนของกษาปณ์มากที่สุด คือ ภูผา และ ผู้หวังดี ปีต่อมาจึงได้ออกอัลบั้มชุด "กษาปณ์ ม้วน 2" และมีโอกาสร่วมทัวร์คอนเสิร์ตกับ ทอม ดันดี จนเกิดความสนิทสนมกัน จากนั้นค่ายมูเซอร์เปลี่ยนเป็น วอร์เนอร์ มิวสิก (ประเทศไทย) โดยมีอัลบั้มเพลงออกมาอีก แล้วมารับงานแสดงละคร และภาพยนตร์อีกหลายๆ เรื่อง
ปัจจุบัน ยังคงรับงานแสดงละคร ภาพยนตร์ และยังเป็นเจ้าหน้าที่ มูลนิธิร่วมกตัญญู อีกด้วย มีคู่สมรสคือ นิธิมา จำปาดิบ และบุตรชาย 1 คน คือ ณกรณ์ จำปาดิบ
วัดปูแหล
ช่วงต้น
วัดปูแหลมีพื้นที่กว่า 20 ไร่ ประกอบไปด้วย อุโบสถ ศาลาการเปรียญ ห้องปฏิบัติธรรม และกุฎิเจ้าอาวาส ซึ่งถูกสร้างมาตั้งแต่เจ้าอาวาสรูปแรก ซึ่งเป็นยุครุ่งเรือง ตั้งอยู่กลางสวนยางพาราชาวไทยเชื้อสายมลายูมุสลิมที่ค่อนข้างเปลี่ยว ถนนเป็นทางลูกรัง บ้านของชาวไทยพุทธที่ใกล้ที่สุดตั้งอยู่ห่างออกไปสามกิโลเมตร ทั้งยังมีพุทธศาสนิกชนไม่มากนัก ใน พ.ศ. 2563 มีชาวไทยพุทธในตำบลบาโร๊ะเพียง 27 คน กอปรกับเหตุการณ์ไม่สงบทำให้วัดโรยราลงไป ไม่มีชาวบ้านเข้าไปทำบุญในวัดปูแหลอีก ด้วยเหตุนี้พระสงฆ์ทั้งสองรูปต้องออกไปบิณฑบาตในเขตเทศบาลตำบลยะหา ซึ่งตั้งอยู่ห่างออกไปอีกสี่กิโลเมตร เพราะไม่ต้องการเว้นกิจของสงฆ์ โดยทางวัดมีรถกระบะคนหนึ่งที่ทหารหน่วยเฉพาะกิจยะลา 14 ใช้ขับพาพระทั้งสองรูปออกไปบิณฑบาต
Nuvoton
Nuvoton Technology Corporation (นูโวตอนเทคโนโลยี) เป็นบริษัทเซมิคอนดักเตอร์ จากประเทศไต้หวัน ก่อตั้งขึ้นเมื่อเดือนกรกฎาคม 2551 ซึ่งแยกตัวตั้งเป็นบริษัทร่วมในเครือบริษัท Winbond Electronic Corp. (วินบอนด์ อิเลคทรอนิกส์ คอร์ป) โดยได้ดำเนินการเสนอขายหุ้นให้แก่ประชาชนทั่วไปในเดือนกันยายน 2553 (TWSE: 4919)
กลุ่มผลิตภัณฑ์บริษัท
2. กลุ่มธุรกิจคลาวด์คอมพิวติ้งและไอซีคอมพิวเตอร์ Nuvoton มีการผลิตไอซีเฉพาะทาง (ASICs) อย่างหลากหลาย ที่เป็นการต่อยอดความสำเร็จของบริษัท Winbond ในความพยายามพัฒนาไอซีช่วงเวลาหลายปีที่ผ่านมา Nuvoton ทุ่มเทการพัฒนาไอซีชิปเซ็ทที่เป็นหัวใจสำคัญสำหรับเมนบอร์ดคอมพิวเตอร์ส่วนบุคคล คอมพิวเตอร์โน้ตบุ๊ค และคอมพิวเตอร์เซิร์ฟเวอร์ ซึ่งมีโซลูชั่นของ Super I/O อย่างครบถ้วนสมบูรณ์ ไอซีดูแลฮาร์ดแวร์ภายในคอมพิวเตอร์, ไอซีควบคุมพลังงาน, ไอซีรักษาความปลอดภัย (TPM), ไอซีคีย์บอร์ด โดยเฉพาะไอซี Super I/O และไอซีควบคุมฝังตัวแบบโมบายแพลตฟอร์ม (EC) ที่ได้รับส่วนแบ่งทางการตลาดเป็นอย่างมาก
แขวงดาวคะนอง
ดาวคะนอง เป็นชื่อแขวงและย่านในเขตธนบุรี กรุงเทพมหานคร เดิมเป็นที่ตั้งของหมู่บ้านชาวมอญที่ตั้งอยู่ทางทิศใต้ของวัดกลางดาวคนอง จึงมีการสันนิษฐานว่าคำว่า คะนอง มาจาก คะน็อง หรือ ฮน็อง ในภาษามอญ
จักรพรรดินิงเก็ง
จักรพรรดินิงเก็ง (Emperor Ninken 仁賢天皇 (Ninken-tennō)) เป็นจักรพรรดิในตำนานองค์ที่ 24 ของญี่ปุ่น อ้างอิงจากการสืบราชสันตติวงศ์ตามประเพณี
ภาราดา ชัชวาลโชติกุล
ประวัติ
ภาราดา ชัชวาลโชติกุล (ชื่อเล่น: เฟริสท์) เกิดวันที่ 13 ตุลาคม พ.ศ. 2539 ใน กรุงเทพมหานคร จบการศึกษาระดับมัธยมศึกษาจาก โรงเรียนเซนต์คาเบรียล จบการศึกษาระดับปริญญาตรีจาก คณะนิเทศศาสตร์    มหาวิทยาลัยกรุงเทพ
ทรงคล้ายทรงกลมแบนข้าง
สมบัติ
โดยที่ คือ ความเยื้องศูนย์กลางเชิงมุมของทรงรี  คือ ค่าความเยื้องศูนย์กลางเดิมของรูป \ b คือ รัศมีบริเวณขั้ว และ \ a คือ รัศมีบริเวณเส้นศูนย์สูตร
รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2549
รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2549 ประกาศในราชกิจจานุเบกษา เล่ม 123 ตอนที่ 102 ก ณ วันที่ 1 ตุลาคม พ.ศ. 2549 มี 39 มาตรา เป็นรัฐธรรมนูญฉบับชั่วคราวที่หัวหน้าคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุขเป็นผู้รับสนองพระบรมราชโองการ หลังจากที่ได้กระทำการรัฐประหารเป็นผลสำเร็จ เมื่อวันที่ 19 กันยายน พ.ศ. 2549
หน่วยงานใหม่
หน่วยงานที่ตั้งขึ้นใหม่จากรัฐธรรมนูญแห่งราชอาณาจักรไทย (ฉบับชั่วคราว) พ.ศ. 2549
ซอยประตูชัย
ซอยประตูชัย (หรือ "ซอยทไวไลต์" ) เป็นอดีตซอยในเขตบางรัก กรุงเทพมหานคร ที่เป็นที่รู้จักในฐานะแหล่งบันเทิงเกย์ ธุรกิจส่วนใหญ่มีเป้าหมายเป็นกลุ่มนักท่องเที่ยวและพลเมืองต่างชาติ ในระดับสากล ซอยประตูชัยเป็นที่รู้จักในฐานะศูนย์กลางย่านโคมแดงของชาวเกย์ในธุรกิจเพศของกรุงเทพมหานคร ซึ่งเป็นเมืองที่เป็นที่รู้จักในฐานะที่ตั้งของย่านโคมแดงสำหรับเกย์อีกจำนวนมาก ที่อาจะเป็นที่รู้จักมากกว่าในชาวไทย กระนั้น ซอยประตูชัยเป็นที่รู้จักมากกว่าในบรรดาชาวต่างชาติ
ประวัติศาสตร์
โอ๊ต มณเฑียร ซึ่งเคยเป็นศิลปินในพำนักของ พัฒน์พงศ์มิวเซียม ซึ่งทำการศึกษาประวัติศาสตร์การค้าเพศในย่านพัฒน์พงศ์ เคยให้สัมภาษณ์เล่าประวัติศาสตร์ของซอยประตูชัยไว้ว่าได้เริ่มต้นเป็นซอย "เกย์" ในปี 1971 ที่ซึ่งมีบาร์เกย์อะโกโกชื่อ ทไวไลต์ ย้ายมาเปิดให้บริการจากสุชุมวิท บาร์ ทไวไลต์ นี้มีการกล่าวถึงครั้งแรกในปี 1966 ในฐานะสถานที่สำหรับพวก "เกย์" ซึ่งถือเป็นครั้งแรก ๆ ในสื่อภาษาไทยที่มีการเรียก เกย์ ในฐานะชายรักชาย แตกต่างจากกะเทย บาร์นี้แรกเริ่มไม่มีเก้าอี้ ผู้มาใช้บริการต้องยืนทั้งหมด เพื่อที่จะได้ถูก "ทไวไลต์แฮนด์เชก" (หมายถึงให้องคชาตของตนถูกจับ) โดยผู้ให้บริการของร้าน ในทศวรรษ 1990s หรือ 20 ปีจากการย้ายเข้ามาของ ทไวไลต์ ซอยประตูชัยได้กลายมาเป็นซอยบาร์เกย์ทั้งหมด และในปี 2019 มีบาร์เกย์มากกว่า 10 ร้านในซอย
โดราเอมอน ตอน ผจญภัยใต้สมุทร
แหล่งข้อมูลอื่น
http://www.dora-movie.com/film_history/history_4.html
ค้างคาวสเปกตรัม
ถิ่นที่อยู่
กระจายพันธุ์ในป่าดิบชื้น ตั้งแต่ตอนใต้ของประเทศเม็กซิโก, ทวีปอเมริกากลาง, ตอนเหนือของทวีปอเมริกาใต้ และประเทศตรินิแดดและโตเบโก
โดราเอมอน ตอน ท่องแดนเวทมนตร์
โดราเอมอน ตอน ท่องแดนเวทมนตร์ เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 97 นาที ภาพยนตร์ชุดนี้ถือเป็นตอนที่ 5 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 17 มีนาคม ค.ศ. 1984
ปลาสร้อยนกเขาไฟ
พบกระจายพันธุ์ในมหาสมุทรอินเดียและแปซิฟิก ในน่านน้ำไทยพบทั้งฝั่งอ่าวไทยและทะเลอันดามัน แถบชายฝั่ง, แนวปะการัง รวมถึงแหล่งน้ำกร่อย เช่น ปากแม่น้ำหรือชะวากทะเล มีเลี้ยงเป็นปลาสวยงามรวมถึงจัดแสดงตามสถานแสดงพันธุ์สัตว์น้ำต่าง ๆ แต่ไม่ค่อยได้รับความนิยมเนื่องจากเป็นปลาขนาดใหญ่คล้ายปลาเศรษฐกิจมากกว่า และสีสันไม่สวย ทั้งที่เป็นปลาที่มีอุปนิสัยกินง่าย แต่มีนิสัยก้าวร้าว หวงถิ่น จนถึงขนาดไล่กัดปลาตัวอื่นร่วมตู้ถึงกับตายได้ ด้วยในธรรมชาติเป็นปลาที่ออกหากินตามลำพังหรือเป็นคู่ก็มีพบไม่มาก
ฟาโรห์ทุตโมสที่ 1
ฟาโรห์เออาเคเปอร์คาเร ทุตโมสที่ 1ในตลอดรัชสมัยของฟาโรห์ทุตโมสที่ 1 ได้ทรงนำกองทัพรุกเข้าพิชิตเมืองใหญ่น้อยในเขตปาเลสไตน์และซีเรีย จากนั้นจึงได้บุกเข้าทำลายศูนย์อำนาจของชาวนิวเบียที่ยู่ทางใต้จนราบคาบ แล้วจัดการกวาดต้อนแรงงานก่อนจะผนวกเข้าเป็นส่วนหนึ่งของจักรวรรดิอียิปต์